Η μυστική συνταγή για το ξακουστό Chicken Katsu Curry είναι αυτή και είναι θεϊκή!!! - Queen.gr\nΗ μυστική συνταγή για το ξακουστό Chicken Katsu Curry είναι αυτή και είναι θεϊκή!!!\nΣίγουρα θα κερδίσετε τις εντυπώσεις με αυτή την συγκλονιστική συνταγή !!!\nΗ πιο διάσημη συνταγή στον κόσμο που έχουν λατρέψει εκατομμύρια κόσμος είναι αυτή του Chicken Katsu Curry του εστιατορίου Wagamama. Ενόψη Corona Virus η διάσημη αλυσίδα εστιατορίων αποφάσισε να κάνει release την πιο ΘΕΙΚΗ συνταγή του !!!\nΤην επόμενη κιόλας μέρα την έφτιαξα, με απίστευτη επιτυχία και μάλιστα την έφτιαξα δύο φορές και για μεσημεριανό και για βραδινό. Και μετά από λίγες μέρες την ξαναέφτιαξα, και τώρα που ετοιμάζομαι να σας γράψω την συνταγή έχω μια λιγούρα να ξαναμαγειρέψω αυτό το θεσπέσιο φαγητό.\n1 σκελίδα σκόρδο θρυματισμένη\n2.5 εκατοστά τζίντζερ καθαρισμένο και τριμμένο\n1 κγ κουρμκουμά\n2 κσ γεμάτες με mild curry powder\n300 μλ ζωμό από κύβο κοτόπουλο ή λαχανικών\n100 μλ coconut milk\n1κγ ligh soy sauce\n2 κομάτια φιλέτο κοτόπουλο στήθος\n100γρ panko breadcrumbs\n75 γρ ελαιόλαδο για το τηγάνισμα\n40 γρ σαλατικά\n120 γρ ρύζι ( χρησιμοποίησα Jasmin )\n1. Σε μια κατσαρόλα, τσιγαρίζετε στο ελαιόλαδο το κρεμμύδι, το σκόρδο και το τζίντζερ και τα ανακατεύεται μέχρι να μαλακώσουν.\n2. Προσθέτετε το κάρι και τον κουρκουμά και ανακατεύετε για να ελευθερωθούν οι γεύσεις.\n3. Αφήνετε το μείγμα σε χαμηλότερη θερμοκρασία για ένα λεπτό.\n4. Μετά προσθέτετε την κουταλιά με το αλεύρι, που θα βοηθήσει να σκληρήνει την σάλτσα και ανακατεύετε για ένα λεπτό.\n5. Προσθέτετε τον ζωμό με το νερό σε μικρές ποσότητες λίγο λίγο και ανακατεύετε.\n6. Ρίχνετε και το γάλα καρύδας σιγά σιγά και ανακατεύοντας συνεχώς αν θέλετε μπορείτε να βάλετε και παραπάνω από 100 μλ. όσο πιο πολυ βάλετε τόσο πιο κρεμώδεις θα είναι.\n7. Μετά βάζετε την ζάχαρη και την σόγια.\n8. Σε ένα τηγάνι βάζετε το ελαιόλαδο ενώ έχετε πανάρει το κοτόπουλο σωστά. ( το κοπάνισα σαν σνίτσελ και βγήκε ακόμα πιο ωραίο) , το κόβετε στα 2 πρώτα το βάζετε στο αλεύρι μετά στο αυγό και μετά στο πάνκο.\n9 .Ο Executive chef Mr Mangleshot προτείνει να είστε προσεκτικοί όταν βάλετε το κοτόπουλο στο λάδι για να μην καείτε.\n10. Πριν σερβίρετε το πιάτο σουρώστε το μείγμα κάρι για να είναι πιο βελούδινο.\n11. Μαγειρεύτε το ρύζι και το βάζετε στο πιάτο.\n12. Όταν το κοτόπουλο είναι έτοιμο το "χαράζετε" διαγώνια και το διακοσμείτε και με σαλάτα στο πιάτο θα δείτε στις φωτογραφίες πιο κάτω.\nΗ μυστική συνταγή για το ξακουστό Chicken Katsu Curry είναι αυτή και είναι θεϊκή !!!


INTERNET MARKETING | Endiaferonta - Ενδιαφέροντα\nΏρα για μια μεγάλη αλλαγή !\n19/04/2018 — mesa se ola\nΏρα να βγάλουμε λεφτά … Η ανάπτυξη έρχεται …\nΝαι … στρίβει τώρα απ’ τη γωνία 🙂\nΔεν το πιστεύεις αλλά έτσι είναι … Πάντα μετά το σκοτάδι έρχεται το φως … Πάντα μετά τη νύχτα έρχεται η μέρα !\nΠέμπτη στις 21.30 το βράδυ, έχω για σένα κάτι μοναδικό !\nΘα δείξω online πως μπορείς να αποκτήσεις μια επιχείρηση στο internet, με αστείο λειτουργικό κόστος αλλά με χιλιάδες ευρώ κέρδη σε μηνιαία βάση !\nΗ μέθοδος που χρησιμοποιούμε λέγεται affiliate marketing με πολυεπίπεδες αμοιβές και σου επιτρέπει part time ή full time απασχόληση από την άνεση του χώρου σου και στον δικό σου χρόνο !\nΔεν χρειάζεσαι ιδιαίτερες τεχνικές γνώσεις για να ξεκινήσεις (αν έχεις facebook και email μπορείς να το κάνεις άμεσα) και σήμερα είναι η καταλληλότερη στιγμή για να το κάνεις …\nΑν πρώτη φορά έρχεσαι σε επαφή με το χώρο, μη χάσεις τη σημερινή παρουσίαση στις 21.15 στο link www.jointhismeeting.com/hellas !\nΜπες δες ποιοι είμαστε, πως μπορείς να ξεκινήσεις μαζί μας, για πόσα λεφτά μιλάμε και θα χαρώ να σε δω νέο συνεργάτη στην ομάδα !\nΥΓ1. Αν θες να το παρακολουθήσεις από συσκευή κινητού τηλεφώνου πρέπει να κατεβάσεις τον browser Puffin\nΥΓ2. Μετά την παρουσίαση θα ακολουθήσει εκπαίδευση από τον γράφοντα με θέμα “Η μέθοδος των Online Σεμιναρίων Επιχειρηματικότητας και η προσαρμογή τους στην ομάδα μας”. Πως δηλαδή θα τα εφαρμόσουμε από τις αρχές του Μάη και θα βγάλουμε δεκάδες νέους τιτλούχους στην ομάδα !\nΜΗΝ ΤΟ ΧΑΣΕΙΣ 🙂 ΘΑ ΧΑΣΕΙΣ\nPosted in INTERNET MARKETING. Tags: Ώρα για μια μεγάλη αλλαγή !. 1 Comment »\nΌλοι δίκιο έχουμε…\n14/04/2018 — mesa se ola\nΕίπαν στην Αθηνά πως δε μετράει η άποψη της. Χρειάζεται να κάνει τη δουλειά με το τρόπο που αποφασίστηκε από τους διευθυντές.\nΣτον Κώστα είπαν να σταματήσει να παραπονιέται και να κάνει τι δουλειά του όπως προβλέπεται.\nΜια μέρα είπαν στην Αθηνά πως θα μειώσουν το μισθό της, γιατί αλλιώς δε βγαίνει η εταιρία.\nΤην άλλη μέρα είπαν στον Κώστα πως θα χρειαστεί ν’ αδειάσει το γραφείο τέλος του μήνα. Την δουλειά του θα την κάνει ο Τάσος από εδώ και πέρα.\nΟ Χάρης, όμως, δε δέχτηκε να κάνει πράγματα με τα οποία δε συμφωνεί. Έφυγε από την εταιρία και βρήκε μια εταιρία στην οποία εκτιμάνε την γνώση και την κρίση του.\nΗ Μαρία, δε μπορούσε να κοιμάται το βράδυ επειδή θεωρούσε πως η δουλειά της δεν έχει νόημα. Ίδρυσε μια δική της εταιρία με την φίλη της την Ιωάννα. Δύσκολο το να έχεις επιχείρηση, ειδικά στην Ελλάδα με όλους αυτούς τους φόρους.\nΊσως απλά να είναι τυχεροί. Ίσως να έχουν έναν πλούσιο μπαμπά\nΉ, απλά, δεν τους ενδιαφέρει τι λέει ο κόσμος και κάνουν αυτό που αυτοί θεωρούν σωστό. Δεν τους ενδιαφέρει πως να δικαιολογηθούν σε σένα και σε μένα.\nΔεν τους ενδιαφέρει να έχουν δίκιο.\nΥΓ: Καιρός ν’ αλλάξουμε τα δεδομένα;\nίσως να είναι για σενα… κι αν δεν είναι τελικά, τότε μάλλον έχεις δίκιο, όπως και εγώ άλλωστε\nPosted in INTERNET MARKETING, ΔΙΑΦΟΡΑ. Leave a Comment »\nΠώς θα κάνετε διαφημίσεις που ξεχωρίζουν.\n17/06/2017 — mesa se ola\nPosted in INTERNET MARKETING. Tags: INTERNET MARKETING, Πώς θα κάνετε διαφημίσεις που ξεχωρίζουν., OGI, SEM, SEO, SOCIAL MEDIA. Leave a Comment »\n10/05/2017 — mesa se ola\nΤο ότι αρκετά από τα apps στο κινητό μας μένουν πρακτικά αχρησιμοποίητα, είναι γνωστό. Ωστόσο, τα στοιχεία μιας νέας έρευνας προσφέρουν μια πιο αναλυτική οπτική στη χρήση των apps από το κοινό και έτσι εξάγονται ενδιαφέροντα συμπεράσματα.\nΣύμφωνα με την έρευνα του appannie, ο χρόνος που ξοδέυουν οι χρήστες στα apps τους αυξήθηκε κατά 25% σε σχέση με πέρυσι, στις 170 δισεκατομμύρια ώρες παγκοσμίως, το Q1 του 2017! Φυσικά, αυτό δε λέει πολλά από μόνο του, καθώς αυξήθηκαν και οι χρήστες smartphones γενικότερα, σε σχέση με πέρυσι.\nΈνα ενδιαφέρον στατιστικό είναι το πόσα apps χρησιμοποιούμε έστω μια φορά σε μηνιαία βάση, σε σύγκριση με το σύνολο των apps που έχουμε εγκατεστημένα. Όπως βλέπετε στο σχετικό γράφημα, ο μέσος όρος των πρώτων είναι στα 30 με 40 το μήνα, ενώ το σύνολο των εγκατεστημένων apps είναι γύρω στα 90. Σίγουρα δε βοηθά η ύπαρξη αρκετών προ-εγκατεστημένων apps στις συσκευές μας, όπως έρχονται από το εργοστάσιο.\nΚαθημερινά, πλέον, οι χρήστες χρησιμοποιούν κατά μέσο όρο περίπου 10 apps, οπότε τα υπόλοιπα μέχρι τα 30-40 που προαναφέραμε, είναι apps που χρησιμοποιούμε περιστασιακά κάθε λίγες μέρες/εβδομάδες. Στατιστικά, χρησιμοποιούμε πιό συχνά τα διάφορα “tool” apps, με τα apps επικοινωνίας να έρχονται στη 2η θέση, ακολουθούμενα από τα apps παραγωγικότητας, τα games και τα social apps.\nΟι χρήστες Android στην Ευρώπη περνούν περίπου 110 λεπτά την ημέρα χρησιμοποιώντας τα apps τους, κατά μέσο όρο, ενώ οι χρήστες στις Η.Π.Α. αγγίζουν τα 140 λεπτά και στη Νότια Κορέα τα… 200 λεπτά!\nΝότια Κορέα και Ιαπωνία είναι πρωταθλήτριες με άνεση στο mobile gaming καθώς οι χρήστες στις χώρες αυτές περνούν 75-85 λεπτά την ημέρα παίζοντας, ενώ στην Ευρώπη ο χρόνος που αφιερώνουμε μετά βίας ξεπερνά τα 30 λεπτά την ημέρα.\nSource: Έρευνα: Χρησιμοποιούμε τα apps μας για 1,5-2 ώρες ανά ημέρα\nPosted in INTERNET MARKETING, ΚΙΝΗΤΑ ΤΗΛΕΦΩΝΑ, ΤΕΧΝΟΛΟΓΙΑ. Tags: apps, games και τα social apps., εφαρμογή για κινητά;. Leave a Comment »\n11/09/2016 — mesa se ola\nΤα ευρήματα των ερευνών της Google για την αναζήτηση πληροφοριών με χρήση των Smartphones είναι αποκαλυπτικά:\nΘέλεις πωλήσεις; Επένδυσε online.\n26/05/2016 — mesa se ola\nTα στατιστικά δείχνουν πως η μεγάλη ευκαιρία των μικρομεσαίων, για απόκτηση μεριδίου αγοράς, είναι τo internet. Θέλεις πωλήσεις; Επένδυσε online.\nΣύμφωνα με την Eurostat, στην Ελλάδα, το ποσοστό των επιχειρήσεων που προωθούν online τα προϊόντα τους αντιστοιχεί μόλις στο 11% του συνολικού αριθμού των εταιρειών, με το μέσο Κοινοτικό όρο να βρίσκεται στο 40%. Ακόμη μικρότερος είναι ο αριθμός των ελληνικών επιχειρήσεων, που πωλούν online, καθώς αντιπροσωπεύουν ποσοστό μόλις 7% του συνόλου, όταν ο αντίστοιχος μέσος όρος στην ΕΕ είναι στο 19%. Είναι ηλίου φαεινότερο πως η μεγάλη ευκαιρία των μικρομεσαίων, για απόκτηση μεριδίου αγοράς, είναι τo internet. Θέλεις πωλήσεις; Επένδυσε online.\nΑυτό που προβληματίζει είναι η παραδοξότητα του φαινομένου, πως εν μέσω κρίσης, εμείς οι μικρομεσαίοι, αντί να έχουμε “πέσει με τα μούτρα” στο web, τα στατιστικά δείχνουν μια καταθλιπτική στασιμότητα. Θα πηδηχτώ από το παράθυρο! Είναι δυνατόν; Σύμφωνα με τα παραπάνω στατιστικά, ναι είναι.\nΑν επιχειρήσω να εμβαθύνω στην κατανόηση των αιτιών του φαινομένου θα ξεχώριζα τρεις κύριες αιτίες. Πρώτη αιτία, η λάθος νοοτροπία. Δεύτερη αιτία, η μυωπική προσέγγιση του “online επιχειρείν”. Τρίτη αιτία, το έλλειμμα εμπιστοσύνης προς την νέα γενιά.\nΠρώτη αιτία: Λάθος Νοοτροπία.\nΗ απόφαση για online παρουσία αντιμετωπίζεται ως δαπάνη και όχι ως επένδυση. Η διαφορά μεταξύ των δύο είναι ουσιώδης. Αν αντιμετωπίσεις την online παρουσία σου ως “δαπάνη” τότε είσαι χαμένος από την αρχή. Μπαίνεις στην λογική της μείωσης του κόστους της δαπάνης και ο στόχος σου παύει να είναι η αύξηση των πωλήσεων δηλαδή η επένδυση προς επίτευξη ενός στόχου αλλά το να μην ξοδέψεις πολλά χρήματα.\nΌμως, για σκέψου τον τρόπο που αντιμετωπίζεις ένα νέο προϊόν που φέρνεις προς πώληση. Το προμοτάρεις, του δίνεις χρόνο να το γνωρίσει η αγορά, δέχεσαι να το πωλείς με έκπτωση προκειμένου να το προωθήσεις, ενίοτε στήνεις ολόκληρη καμπάνια γύρω από αυτό, ενώ από πριν, έχεις αποδεχτεί ως απολύτως φυσιολογική την πιθανότητα “να μην πάει καλά” και να χάσεις χρήματα. Έτσι δεν είναι;\nΑφού λοιπόν κάτι τόσο μικρό, όπως ένα νέο προϊόν, απολαμβάνει την στήριξή σου, πώς γίνεται μια τεράστια ευκαιρία ανάπτυξης του συνόλου της επιχείρησης να μην την αντιμετωπίζεις ως επένδυση αλλά ως δαπάνη; Η κύρια απάντηση κατά εμέ, είναι η ευκολία στο “μέτρημα”.\nΣτην φυσική επιχείρηση, βάζεις κάτω “χαρτί και μολύβι” και μπορείς να υπολογίσεις τον χρόνο, τα πάγια έξοδα, το κόστος απόκτησης προϊόντος, τα μεταφορικά, το επιθυμητό κέρδος κλπ, ώστε να βγάλεις ένα αποτέλεσμα, πχ “τόσα πρέπει να πουλήσω, σε τόσο χρόνο, για να έχω x κέρδος”. Η διαδικασία σε κάνει να νοιώθεις ασφαλής καθότι ΕΣΥ έχεις την γνώση, ΕΣΥ το υπολόγισες, ΕΣΥ το μετράς, ΕΣΥ το ελέγχεις.\nΠαρόλα αυτά, το web σε έλκει διότι ενστικτωδώς αντιλαμβάνεσαι ότι “κάτι παίζει εκεί”, όμως επειδή δεν το γνωρίζεις, δεν το ελέγχεις, δεν ξέρεις “πως γίνεται”, θα πρέπει να εμπιστευτείς κάποιον εξωτερικό συνεργάτη να κάνει την δουλειά για εσένα. Η όλη κατάσταση σου προκαλεί ανασφάλεια η οποία εκδηλώνεται με έναν σκεπτικισμό, με μια επιφυλακτικότητα για αυτό και η τελική αντιμετώπιση της όποιας online προσπάθειας ως δαπάνη και όχι ως επένδυση. Τα λέω καλά; (απαντάς στο τέλος του άρθρου)\nΛοιπόν, η λύση στο θέμα είναι πολύ απλή. Κάνε αυτό που ξέρεις να κάνεις. Θέσε τον στόχο σου και κάνε τους υπολογισμούς σου. Αν ο συνεργάτης που επέλεξες ή που θα επιλέξεις γνωρίζει το αντικείμενο, θα χαρεί και θα σε βοηθήσει στον σωστό σχεδιασμό ενός πλάνου επίτευξης του στόχου. Σου λέω πως ο σχεδιασμός έχει την μαγική ιδιότητα να απομακρύνει την ανασφάλεια και μετατρέπει την αρχική επιφυλακτικότητα (λογική “δαπάνης”) σε αισιοδοξία και αποφασιστικότητα (φιλοσοφία “επένδυσης”).\nSource: Θέλεις πωλήσεις; Επένδυσε online. | Πολυχρόνης – Business Doctor\nPosted in INTERNET MARKETING. Tags: Θέλεις πωλήσεις; Επένδυσε online.. Leave a Comment »


LogiLink Mobile Power Bank - PowerBanks - Αξεσουάρ Κινητών - Σταθερή - Κινητή Τηλεφωνία\nΚΩΔΙΚΟΣ ΠΡΟΪΟΝΤΟΣ : 285536 Κάνε Ερώτηση !\nean code : 4052792027877\npart number : PA0064\nLogiLink Mobile Power Bank, Εσωτερικός (Εσωτερικού χώρου), Υπαίθρια, Κινητό τηλέφωνο, Μπαταρία, USB, Μαύρος (Μαύρο), 0,8\nLogiLink Mobile Power Bank. Charger type: Εσωτερικός (Εσωτερικού χώρου), Υπαίθρια, Charger compatibility: Κινητό τηλέφωνο, Τύπος πηγής ρεύματος: Μπαταρία, USB. Χρώμα προϊόντος: Μαύρος (Μαύρο). Ένταση λειτουργίας εισόδου: 0,8\nΗ μπαταρία του κινητού από LogiLink είναι κατάλληλο ειδικά για κινητά τηλέφωνα. Σχεδόν όλα τα smartphones (iOS, Android, BlackBerry και Symbian OS) που υποστηρίζει. Με το μικρό της μέγεθος είναι ιδανικό για ταξίδια. Με χωρητικότητα 2200 mAh προσφέρει ανά USB 5V/1A εξόδου. Μια κατάσταση η φόρτιση και εκφόρτιση εμφανίζεται μέσω LED.\nΥποστηριζόμενα προϊόντα iOS, Android, BlackBerry & Symbian OS\nPower protection features Overcharge, Overdischarge, Short circuit\nΤεχνολογία συνδεσιμότητας Contact\nProduct Code : PA0064


Δυναμίτης PRESS : Συνελήφθη ξανά η 56χρονη που είχε πυροβολήσει όταν πήγαν να της κόψουν το ρεύμα\nΗ δήλωσή της πως ενεργοποίησε το άρθρο 120 και προχώρησε\nσε αυτή την ενέργεια κατά υπαλλήλων του ΔΕΔΔΗΕ και αστυνομικών ..προκάλεσε την απόφαση του εισαγγελέα να ζητήσει την εκ νέου σύλληψή της\nΓια δεύτερη φορά συνελήφθη η 56χρονη γυναίκα που κατηγορείτο ότι πυροβόλησε στον αέρα για εκφοβισμό όταν αστυνομικοί και υπάλληλοι του ΔΕΔΔΗΕ είχαν πάει στην επιχείρησή της για να προχωρήσουν σε διακοπή ρεύματος, στο Καλόκαστρο Σερρών του δήμου Ηράκλειας.\nΤην επιχείρηση την έχει η 56χρονη μαζί με τον 60χρονο σύζυγό της, οι οποίοι είχαν συλληφθεί και αφέθηκαν ελεύθεροι με περιοριστικούς όρους, την περασμένη Τετάρτη.\nΗ ίδια δήλωνε πως ενεργοποίησε το άρθρο 120 και έδωσε τη δική της εκδοχή για όλα όσα έγιναν.\nΜάλιστα, υποστήριξε πως για αυτές τις ενέργειες είχε ενημερώσει αστυνομία και δικαστήρια.\nΟι δηλώσεις της προκάλεσαν την απόφαση του εισαγγελέα να ζητήσει την εκ νέου σύλληψή της για απειλή διάπραξης αδικημάτων.\nΗ 56χρονη οδηγείται σήμερα στον εισαγγελέα.


36V 2 Main Circuit Board Taotao Double Motherboard Controller For Balance Scooter Κριτικές - Banggood Ελληνικά Online Shopping\nΤο χειριστήριο και τα χειριστήρια λειτουργούν τέλεια, ωστόσο τώρα δεν μπορούν να φορτίσουν τη μπαταρία λόγω αταίριαστων συνδέσεων που παρέχονται. Μετά από ένα μήνα και είκοσι ή περισσότερα e-mails, το θέμα δεν έχει λυθεί. Ο πίνακας έχει έναν σύνδεσμο τεσσάρων πινέζων JST για τη σύνδεση του φορτιστή, αλλά ο σύνδεσμος του φορτιστή που παρέδωσε και ο παλιός που αντικατέστησε είναι μόνο ένας σύνδεσμος τριών πινέζων, οπότε είναι ασύμβατοι και τώρα δεν μπορούν να φορτίσουν τη μπαταρία. Δεν καταλαβαίνω πώς μπορούν να προμηθεύουν ασύμβατο εξοπλισμό! https://youtube.com/shorts/35sBzlvmyVU?feature=share\nΚαλής ποιότητας προϊόν. Η αποστολή ήταν πολύ γρήγορη. Σοβαρός και σωστός πωλητής.\nΘα τα ξαναπούμε για πολύ καιρό. Άψογο. Το έλαβα πριν από πολύ καιρό, το τέστ σήμερα.\nΗλεκτρικό σκούτερ Δαγκάνα Δαγκάνα Δαγκάνα 110mm Ρότορες για Xiaomi M365 E-scooter


Ευάγγελος Αυδίκος /Evangelos Avdikos: ΒΙΒΛΙΟΠΩΛΕΙΟΝ ΤΗΣ ΕΣΤΙΑΣ ΠΡΟΣΕΧΕΙΣ ΕΚΔΟΣΕΙΣ 2018 β´ εξαμήνου 2018\nΒΙΒΛΙΟΠΩΛΕΙΟΝ ΤΗΣ ΕΣΤΙΑΣ ΠΡΟΣΕΧΕΙΣ ΕΚΔΟΣΕΙΣ 2018 β´ εξαμήνου 2018\nΤο μυθιστόρημα Ο κόμης του Μόντε-Χρίστο, σηματοδοτεί το απόγειο της δόξας του πολυγραφότερου συγγραφέα του 19ου αι. και μεγαλοφυή, Αλέξανδρου Δουμά πατέρα. Πρόκειται για ένα αμιγώς ρομαντικό έργο, σταθμό για το είδος του και τον αιώνα που γράφτηκε, σαφώς επηρεασμένο από τα βυρωνικά φιλελληνικά πρότυπα, με μεσογειακά χαρακτηριστικά και στοιχεία οριενταλισμού που μάγευαν και μαγεύουν ακόμη τον αναγνώστη μέσα από τις περιγραφές των τόπων που κινούνται οι ήρωές του (Μασσαλία, Παρίσι, Ιταλία κλπ) και των προσώπων που συναναστρέφονται (όπως η Χάιδω και ο Αλή πασάς). Η επιτυχία του έργου στο γαλλικό αναγνωστικό κοινό από τη στιγμή που άρχισε να κυκλοφορεί σε συνέχειες το 1844, αλλά και στη θεατρική σκηνή υπήρξε τεράστια. Σχεδόν ταυτόχρονα, μέσω των μεταφράσεων η επιτυχία ταξίδεψε στο ευρύτερο ευρωπαϊκό και αμερικανικό κοινό. Ο συγγραφέας μετά την κυκλοφορία του έργου άρχισε πλέον να είναι περισσότερο αναγνωρίσιμος στο ευρύ κοινό ως ο συγγραφέας του Μόντε-Χρίστο, παρά με το ονοματεπώνυμό του. Δηλαδή, η φήμη του ήρωα του έργου στην περίπτωση αυτή, ξεπέρασε τη φήμη του συγγραφέα. Σε αρκετές περιπτώσεις μάλιστα δημιουργείτο σε αρκετούς σύγχυση του ονόματος του Δουμά με το όνομα του πρωταγωνιστή του, αφού είχε δοθεί η εντύπωση ότι ο ήρωας του έργου, ο Monte-Cristo και ο συγγραφέας του ήταν το ίδιο πρόσωπο…\nΑΝΑΖΗΤΩΝΤΑΣ ΤΟΝ ΧΑΜΕΝΟ ΚΟΣΜΟ (ΤΟΜΟΣ VII) Ο ΑΝΑΚΤΗΜΕΝΟΣ ΧΡΟΝΟΣ\n1913-1928. Η Ίνγκρι Μπαρρόι μεγαλώνει σ' ένα μικρό νησί στα δυτικά της Νορβηγίας, ένα νησί ανάμεσα σε χιλιάδες όμοιά του κατά μήκος της νορβηγικής ακτής. Η ζωή της είναι περιπέτεια, είναι η θάλασσα. Είναι τα ψάρια, οι καταιγίδες, η φτώχεια. Της ανήκουν οι εποχές, τα πουλιά, ο ορίζοντας. Η ζωή στο νησί είναι σκληρή: γεννιέται από το χώμα, ψαρεύεται απ’ τα κύματα κι έτσι, σαν μεγαλώσει λίγο, η Ίνγκρι στέλνεται στη στεριά, να εργαστεί για μια από τις πλούσιες οικογένειες της περιοχής. Μαζί με το δικό της ξύπνημα, ξυπνάει κι η Νορβηγία· εισέρχεται σ’ ένα νέο, ευρύτερο, πολυπλοκότερο, σύγχρονο κόσμο, ένα κόσμο αναπάντεχο, ιδιότροπο και σκληρό. Κι όταν η τραγωδία τής χτυπάει την πόρτα, η Ίνγκρι καλείται να μάθει όσα οι άλλοι δεν μπορούν να μάθουν πια. Καλείται ν’ αγωνιστεί να προστατεύσει το σπίτι που νόμιζε ότι είχε, πια, εγκαταλείψει για πάντα. Στους Αφανείς, πρώτος μέρος της τριλογίας των Μπαρρόι, ο Ρόι Γιάκομπσεν σκιαγραφεί την ιστορία της Νορβηγίας μέσα από την ιστορία της μικρής Ίνγκρι Μπαρρόι. Το δυνατό και συγκινητικό αυτό μυθιστόρημα ήταν υποψήφιο για το Διεθνές Βραβείο Man Booker το 2017\nΟ ΣΥΓΓΡΑΦΕΑΣ ΘΑ ΕΠΙΣΚΕΦΤΕΙ ΤΗΝ ΑΘΗΝΑ ΣΤΟ ΠΛΑΙΣΙΟ ΤΗΣ ΠΑΓΚΟΣΜΙΑΣ ΠΡΩΤΕΥΟΥΣΑΣ ΒΙΒΛΙΟΥ\nΈτσι προλογίζει ο Σπορτές μιαν αφήγηση βασισμένη σε καθ’ όλα πραγματικά πρόσωπα και σε τρομακτικά γεγονότα που εκτυλίχθηκαν στα παρισινά προάστια. Μια αφήγηση που διαβάζεται με κομμένη ανάσα, μια αφήγηση που περιγράφει το πώς και το γιατί της υπερσυγκέντρωσης μεταναστών στην Ευρώπη και την δύσκολη επιβίωσή τους σε έναν κόσμο που τους αποβάλλει, ηθελημένα ή όχι. Τις θλιβερές και αναμενόμενες συνέπειες τις ζούμε και θα τις ζούμε. Ένα βιβλίο που θα έπρεπε να διαβάζεται στα σχολεία.\nΣΑΝ ΑΜΜΟΣ ΠΟΥ ΧΑΝΕΤΑΙ. ΣΤΙΓΜΕΣ ΣΤΗ ΖΩΗ ΔΕΚΑΠΕΝΤΕ ΓΥΝΑΙΚΩΝ\nΓΙΩΡΓΟΣ ΙΚΑΡΟΣ ΜΠΑΜΠΑΣΑΚΗΣ,\nΈνα μυθιστόρημα όπου η μνήμη και η φαντασία σμίγουν. Αρχείο και τεκμηρίωση σε ένα μοντάζ ονείρων. Η Αθήνα που πάλλεται από το αφηνιασμένο ροκ αλλά και την έκρηξη της κουλτούρας στην αυγή της Μεταπολίτευσης. Βιβλία, δίσκοι, ταινίες και περιοδικά που καθόρισαν έναν τρόπο ζωής που αρνιόταν ακόμα και την άρνηση. Αιρετικοί των αιρέσων, ατίθασοι ποιητές, ρομαντικοί τυχοδιώκτες, αμετανόητοι εραστές, μοιραίες κοπέλες και ατίθασα νιάτα σ᾽ έναν τρελό χορό έντασης και πάθους με καταλύτη το χιούμορ. Το Πάρκο ολοκληρώνει την Τριλογία του Χάους, μετά τον Διασυρμό και το Αγάπη/Love.\nΗ αγάπη και οι δυνατότητές της, το δικαίωμα ή όχι στην επιλογή κατά τα δύσκολα εκείνα χρόνια της Ελλάδας, οι αυστηροί περιορισμοί των εθίμων στα υψόμετρα των βουνών, η μνήμη, ο έρωτας και ο θάνατος αναπτύσσονται με μια γλώσσα ποιητική, σπάνιας ωριμότητας στην πεζογραφία μας – μιας γλώσσας που δεν αφήνει περιθώρια στη συγκίνηση να «καταπιεί» την αφήγηση. Η γλώσσα γίνεται και αυτή πρωταγωνίστρια του βιβλίου, επαναφέροντας με ορμή το ερώτημα περί της αυθεντικής λογοτεχνίας, μιας πεζογραφικής παράδοσης που παιδεύει και παιδεύεται από τις λέξεις.\nΓΙΟΥΡΙ, ΜΕΣΑ ΣΤΗΝ ΟΜΙΧΛΗ\n«Με το που γύρισα από τη Σκύρο τις πρώτες μέρες του Σεπτέμβρη, έτρεξα αμέσως σε μια άλλη κλινική – μάθαινα από γνωστούς νέα του στο νησί – όπου τον είχαν πάει, γιατί πλησίαζε το τέλος του. Με υποδέχτηκε μια ηλικιωμένη γυναίκα, μαυροντυμένη, που μου συστήθηκε ως η μεγάλη του αδελφή (ο φίλος μου ήταν μοναχογιός) και σε μιαν άκρη, πάνω σε μια καρέκλα, καθόταν μια ακόμα μαυροφορεμένη γριά, ένα χούφταλο, πάνω από τα ενενήντα της. «Η μάνα μας», μου ψιθύρισε η αδελφή του. Εν τω μεταξύ είχε κυκλοφορήσει το βιβλίο που είχε στείλει για τύπωμα. Ο φίλος μου βρισκόταν βυθισμένος στο κρεβάτι του μ’ έναν ορό στο χέρι. Τον χάιδεψα, του φίλησα το μέτωπο και ζαλισμένος άνοιξε τα μάτια μου. Μόλις με αναγνώρισε, έβγαλε μια αδύνατη φωνή χαράς, ένα «χα, χα, ήρθες;». «Ήρθα», του είπα, «για να μου πεις αν σ’ άρεσε και πόσο χάρηκες για το καινούργιο σου βιβλίο που από το ίντερνετ έμαθα πως κυκλοφόρησε εδώ και δυο βδομάδες.» Με κοίταζε σαν χαμένος. «Δεν σου το έφεραν; Κανείς;» Κούνησε αρνητικά το κεφάλι του. […] Όταν του το πήγα, το έπιασε στα χέρια του, μια σπίθα χαράς άστραψε στα μάτια του που τα έκλεισε όμως γρήγορα πάλι. Ανοίγοντας σιγανά την πόρτα του θαλάμου για να φύγω, γύρισα το κεφάλι μου και είδα πάνω στις δυο καρέκλες δυο μαυροφορεμένες φιγούρες, σαν σκιές, να περιμένουν τον θάνατο του παιδιού και αδελφού τους. Ο φίλος μου πέθανε στα εβδομήντα πέντε του χρόνια δυο μέρες αργότερα. Ήταν έντεκα Σεπτεμβρίου του 2010.\nΟ Φαίδων Ταμβακάκης γεννήθηκε στην Αλεξάνδρεια. Έχει εκδώσει διηγήματα, νουβέλες και μυθιστορήματα και μεταφράσει αγγλόφωνη πεζογραφία. Το έργο του Οι ναυαγοί της Πασιφάης, τιμήθηκε με το βραβείο μυθιστορήματος του περιοδικού Διαβάζω το 1997 και Η αναπαλαίωση με το βραβείο νουβέλας της Ακαδημίας Αθηνών, ίδρυμα Πέτρου Χάρη το 2015.\nΠΕΤΡΟΣ ΣΤ. ΜΑΚΡΗΣ-ΣΤΑΪΚΟΣ,\nΚΙΤΣΟΣ ΜΑΛΤΕΖΟΣ. Ο ΑΓΑΠΗΜΕΝΟΣ ΤΩΝ ΘΕΩΝ\nΝΙΚΟΛΑΟΣ Α. ΑΝΑΣΤΑΣΟΠΟΥΛΟΣ,\nΗ ΛΗΣΤΕΙΑ ΣΤΟ ΕΛΛΗΝΙΚΟ ΚΡΑΤΟΣ (μέσα 19ου-αρχές 20ου αι.)\nΟ τόμος ανατρέχει στις ρίζες του υγειονομικού συστήματος της Ελλάδας, όταν αυτό ελεγχόταν από την αστυνομία, τονίζοντας τη σημασία της περιόδου του Όθωνα για τις μετέπειτα εξελίξεις στη δημόσια υγεία και την αστυνομία. Τα λοιμοκαθαρτήρια και οι καραντίνες, τα μέτρα υγιεινής και ο έλεγχος των «περιφερόμενων πληθυσμών», τα οικονομικά της υγείας, οι οικιστικές παρεμβάσεις, οι δημόσιοι γιατροί και η δημοτική υγεία, οι θεωρίες προληπτικής ιατρικής και οι ενδημίες αποτελούν αντικείμενα ανάλυσης του βιβλίου που αναδεικνύει τον πλούτο του κλάδου της ιατρικής ιστορίας.\nΠαράλληλα, η εργασία υπογραμμίζει την αξία του κλάδου αυτού για την κατανόηση ενός βασικού ερωτήματος της ελληνικής ιστοριογραφίας: τι είναι το κράτος και πώς συγκροτείται η βιολογική του βάση;\nΟ Θανάσης Μπαρλαγιάννης γεννήθηκε στην Αθήνα το 1981. Σπούδασε ιστορία στο Πανεπιστήμιο Αθηνών και στην École des Hautes Études en Sciences Sociales (Παρίσι). Ασχολείται με την ιστορία της υγιεινής, της αστυνομίας και των επιδημιών χολέρας στην Ελλάδα. Η υγειονομική συγκρότηση του ελληνικού κράτους (1833-1845) είναι το πρώτο του βιβλίο.\nΑΝΑΓΕΝΝΗΣΗ. Η ΙΣΤΟΡΙΑ ΜΙΑΣ ΕΝΝΟΙΑΣ\n«Ο Ηλίας Βενέζης (Αϊβαλί, 4/17 Μαρτίου 1904 - Αθήνα, 3 Αυγούστου 1973), στα πενήντα χρόνια (1924-1973) της πλούσιας συγγραφικής παραγωγής του, εξέδωσε, όσο ζούσε, είκοσι δύο βιβλία: επτά συλλογές διηγημάτων, τέσσερα μυθιστορήματα, ένα θεατρικό έργο, τέσσερα ταξιδιωτικά και έξι ακόμα έργα («αφηγήσεις» και «χρονικά»). [...] Μεγάλο, ωστόσο, μέρος του έργου του παραμένει ακόμα διάσπαρτο στον Τύπο (ημερήσιο και περιοδικό), με συνέπεια, πενήντα πέντε χρόνια μετά τον θάνατό του, να μην έχουμε σχηματίσει ολοκληρωμένη εικόνα της συγγραφικής του προσωπικότητας. [...]\nΑυτήν ακριβώς την άγνωστη πλευρά του Βενέζη φιλοδοξεί να αναδείξει η ανά χείρας έκδοση. Είναι όμως ευνόητον ότι ο πολύ μεγάλος αριθμός και, κυρίως, η θεματική (και όχι μόνον) ανομοιογένεια των «εφήμερων» κειμένων δεν επέτρεψαν μια συγκεντρωτική έκδοσή τους, αλλά επέβαλαν ως μόνη ενδεδειγμένη λύση την επιλογή τους. Στον παρόντα τόμο, από το σύνολο των επιλεγμένων κειμένων, περιέχονται τα πρώτα 176, τα οποία δημοσιεύτηκαν από το 1924 έως και τον Δεκέμβριο του 1952· είναι χωρισμένα σε δύο μέρη, με χρονολογική κατάταξη στο εσωτερικό κάθε μέρους: άρθρα, επιφυλλίδες κ.ά.π. (156), συνεντεύξεις και επιστολές (20). [...]\nΤο πρώτο κείμενο της έκδοσης είναι μια επαινετική βιβλιοκρισία του Βενέζη για τη Ζωή εν Τάφω του Μυριβήλη, δημοσιευμένη στην Καμπάνα της Μυτιλήνης, τον Απρίλιο του 1924, δηλαδή λίγους μόλις μήνες μετά την επιστροφή του από τη σκληρότατη πολύμηνη αιχμαλωσία του στα τάγματα εργασίας της Ανατολής. Το 1925, αρχίζει να συνεργάζεται τακτικά με την εφημερίδα Ταχυδρόμος της Μυτιλήνης, όπου δίνει χρονογραφήματα αλλά και διάφορα άρθρα και κριτικές από την τοπική, την ελληνική και τη διεθνή πνευματική κίνηση. Με τη μετεγκατάστασή του στην Αθήνα, το 1932, διοχετεύει την αρθρογραφία του σε αθηναϊκά περιοδικά και σε εφημερίδες· το 1942-1943 συνεργάζεται με την Πρωία, όπου δημοσιεύει επιφυλλίδες για σημαντικά θέματα της εποχής: το νεοελληνικό μυθιστόρημα, την κριτική, τον δημοτικισμό κ.ά.\nΗ παρουσία του Βενέζη στα γράμματά μας πυκνώνει εντυπωσιακά από τον Οκτώβριο του 1946, όταν αρχίζει η τακτική εβδομαδιαία συνεργασία του με το Βήμα – συνεργασία που θα διαρκέσει ώς τον θάνατό του. [...]\nΧ Γ. ΛΑΖΟΣ,\nΤΟΠΟΙ ΚΑΙ ΝΟΣΤΟΣ: Η ΖΩΓΡΑΦΙΚΗ ΤΟΥ ΧΡΟΝΗ ΜΠΟΤΣΟΓΛΟΥ\nΑφιερωμένα στη ζωγραφική του Χρόνη Μπότσογλου, τέσσερα δοκίμια και δύο συζητήσεις πραγματεύονται ενότητες έργων του που εκτέθηκαν τα τελευταία σαράντα χρόνια. Αντικείμενο αυτών των κειμένων είναι οι τόποι και ο νόστος στη ζωγραφική αυτού του σπουδαίου δημιουργού. Οι τόποι δηλώνουν θεματικούς τόπους της ζωγραφικής, όπως το ανθρώπινο σώμα και η προσωπογραφία, ο εικαστικός χώρος, ο χρόνος και η μνήμη, η ερωτική πράξη, η απεικόνιση του τοπίου. Δηλώνουν επίσης συγκεκριμένους τόπους, όπως το τοπίο στο Πετρί, ή τόπους οριακούς όπως είναι ο λογοτεχνικός τόπος της Νέκυιας. Ο νόστος πάλι είναι ο νόστος της επιστροφής του εαυτού, η νοσταλγία για τόπους και ανθρώπους που άφησαν το αποτύπωμά τους στη ζωή του δημιουργού, ο νόστος των έργων, που η δική τους Οδύσσεια αρχίζει την ώρα που εκτίθενται δημόσια, και ο νόστος της επιβίωσης. Κεντρικό θέμα, που άλλοτε ρητά και άλλοτε υπόρρητα επανέρχεται συνεχώς, είναι η έννοια της αναπαράστασης και ο εικαστικός χειρισμός της από τον Χρόνη Μπότσογλου.\nΣΤΟ ΕΣΤΙΑΤΟΡΙΟ: ΜΙΑ ΙΣΤΟΡΙΑ ΤΗΣ ΓΑΣΤΡΟΝΟΜΙΑΣ ΒΓΑΛΜΕΝΗ ΑΠΟ ΤΗΝ ΠΕΜΝΑ ΚΑΙ ΤΟΝ ΧΡΩΣΤΗΡΑ ΛΟΓΟΤΕΧΝΩΝ, ΖΩΓΡΑΦΩΝ, ΚΟΙΝΩΝΙΟΛΟΓΩΝ & ΓΑΣΤΡΟΝΟΜΩΝ\nΕιδικά με την αρχαία ελληνική τραγωδία τα πράγματα παρουσιάζονται ακόμα πιο δυσχερή. Οι ποικίλες παγίδες, έτσι κι αλλιώς δεδομένες, πολλαπλασιάζονται από το γεγονός ότι έχουν χαθεί, οριστικώς, βασικά στοιχεία που θα βόηθαγαν, ώστε, πέρα από την κατανόηση των λεκτικών μονάδων, να αναγνωρίσουμε και το αυθεντικό βιωματικό, συναισθηματικό αλλά και αρμονικό τους φορτίο. Να τις εντάξουμε δηλαδή στο ακριβές γλωσσικό κλίμα μέσα στο οποίο λειτούργησαν. Ένα από τα στοιχεία αυτά είναι η προσωδία π.χ. Ποτέ δεν θα μάθουμε τον τρόπο προφοράς των λέξεων από τους αρχαίους. Και βέβαια η απώλεια αυτή βρίσκεται σε άμεση σχέση με τη γνώση του ρυθμού των αρχαίων κειμένων. Αναγκαστικά για την υπερκέραση τέτοιων δυσκολιών απομένει το ένστικτο και η διαίσθηση, πράγματα σπουδαία, αμφιλεγόμενης ωστόσο αξιοπιστίας. Το ζητούμενο φυσικά είναι, πάντα, όχι να «συμπληρωθεί», να «αντικρουστεί» ή να «διορθωθεί» το πρωτότυπο, κάτι στο οποίο άνετα μπορεί να μας οδηγήσει η διανοητική μας υπεροψία, ούτε βέβαια να γίνει λυρικότερος ο λυρισμός τον οποίον εμπεριέχει, μια ευκολία τελικά που την εκτρέφει επικίνδυνα ο συρμός των ημερών μας. Το ζητούμενο είναι οι ποικίλες αξίες που κουβαλάει ένα κείμενο να μεταφερθούν ισοδύναμα και μέσα από τρόπους και όρους σημερινής ευαισθησίας σε μια καινούργια, λειτουργική και δραστική γλωσσική εκδοχή. Για να γίνει κατορθωτό αυτό απαραίτητη προϋπόθεση είναι η πίστη. Παρ’ όλ’ αυτά: η γλώσσα της ποίησης είναι γλώσσα αυθαίρετη. Κατ’ ανάγκην κάθε μεταφραστική απόπειρα δεν μπορεί παρά να είναι μια καινούργια αυθαιρεσία.\nΚΩΣΤΑΣ ΑΞΕΛΟΣ, ΤΟ ΠΑΙΧΝΙΔΙ ΤΟΥ ΚΟΣΜΟΥ\nΤο παιχνίδι του κόσμου, μείζον έργο του Κώστα Αξελού, κυκλοφόρησε για πρώτη φορά στη Γαλλία από τις Éditions de Minuit (1969, 1994) και επανεκδόθηκε, τον Ιανουάριο του 2018, από τις Éditions Les Belles Lettres, collection «encre-marine». Μαζί με τα βιβλία Συμβολή στη λογική (1977, αμετάφραστο στα ελληνικά) και Προς την πλανητική σκέψη (1972), ελληνική μετάφραση από τις Εκδόσεις του Βιβλιοπωλείου της Εστίας (1985), περιλαμβάνεται στην τριλογία Το ξετύλιγμα του παιχνιδιού.\nΕΠΙΜΕΛΕΙΑ ΚΕΙΜΕΝΩΝ: Σοχάκου Οκουμούρα (Shohaku Okumura)\nΣΥΝΕΚΔΟΣΗ ΜΕ ΤΟ ZENCENTER ATHENS\nΤα σπουδαία κείμενα που παρουσιάζονται στο μεγαλύτερο μέρος αυτού του βιβλίου αποτελούν φαινομενικά ένα εγχειρίδιο για τον διαλογισμό στο Ζεν. Ο διαλογισμός στο Ζεν, όμως, δεν είναι ούτε μέθοδος, ούτε κάποια τεχνική. Είναι ο δρόμος της καθημερινής ζωής, μέσα στο λεωφορείο ή στην ουρά της τράπεζας. Είναι κάτι που βιώνεται μόνο στο παρόν, εδώ, στο μέρος που βρισκόμαστε τώρα. Αν κάποιος ή κάποια βάλει όλη του την καρδιά σε αυτό που κάνει χωρίς φόβους και προσδοκίες, ο Δρόμος αποκαλύπτεται. Είναι η ίδια η καθημερινή ζωή χωρίς διαχωρισμούς σε ευχάριστες και δυσάρεστες ή σημαντικές και ασήμαντες στιγμές.\nΟ ΚΟΣΜΟΣ ΤΗΣ ΕΥΡΙΠΙΔΟΥ ΚΑΙ ΤΩΝ ΠΕΡΙΞ: ΕΥΡΙΠΙΔΟΥ, ΨΥΡΡΗ ΚΑΙ ΓΕΡΑΝΙ\n«Αυτό το βιβλίο γράφτηκε για να γνωρίσει στους αναγνώστες του τον κόσμο που πέρασε απ’ αυτήν την περιοχή κι έχει μείνει στη συλλογική μνήμη και τον κόσμο που σήμερα την εμψυχώνει. Μέσα στον κόσμο της οδού Ευριπίδου και των πέριξ σημαντική θέση έχουν οι επιχειρηματίες του σήμερα, που μοχθούν, σε τόσο δύσκολες συνθήκες, να σταθούν όρθιοι. Όλοι όμως ξεχνάμε ή δεν γνωρίζουμε ότι σε αυτήν την περιοχή έχουν την μόνιμη κατοικία τους και Έλληνες συμπολίτες μας, που ζουν εκεί από αγάπη για την περιοχή και μοιράζονται την καθημερινότητά τους με αλλοδαπούς συνανθρώπους μας. Το βιβλίο είναι το μέσον για να τους «ακούσετε» όλους, κατοίκους και επιχειρηματίες να αφηγούνται την προσωπική του ιστορία ο καθένας, καθώς και τους προβληματισμούς τους για το παρόν και το μέλλον της περιοχής. Παράλληλα έγινε προσπάθεια να ακουστεί και η φωνή των αλλοδαπών μεταναστών, των ‘άλλων’, γιατί κι αυτοί ζουν στην περιοχή, εργάζονται και προσπαθούν να επιβιώσουν, όπως και οι Έλληνες.\nΠάνω απ’ όλα, όμως, το βιβλίο που κρατάτε στα χέρια σας γράφτηκε για να φωνάξει: αγαπητοί αναγνώστες, επισκεφθείτε την περιοχή, διαβείτε το κατώφλι των παλιών παντοπωλείων, περπατήστε με το φως της ημέρας στα δρομάκια του Ψυρρή, μπείτε στα εναπομείναντα εργαστήρια, φάτε στα οινομαγειρεία και στις ταβέρνες της περιοχής, σηκώστε τα μάτια στα παλιά κτίρια και στους ναούς, γνωρίστε τη Διπλάρειο Σχολή και την Εταιρεία των Φίλων του Λαού και ένα κομμάτι ελληνικού πολιτισμού θα αρχίσει να αποκαλύπτεται, σιγά-σιγά, μπροστά σας.»\n«Γεννήθηκα το 1930 στη νότια Γαλλία, σε περιβάλλον σχεδόν πληβειακό, είμαι επίτιμος καθηγητής ρωμαϊκής ιστορίας στο Κολέγιο της Γαλλίας. Παντρεύτηκα τρεις φορές, όπως ο Κικέρωνας, ο Καίσαρας και ο Οβίδιος. Υπήρξα μέλος του Κομμουνιστικού Κόμματος στα νιάτα μου κι έχω γράψει βιβλία για διάφορα θέματα. Ζω εδώ και πολύ καιρό σ’ ένα χωριό της Προβηγκίας, στους πρόποδες του όρους Βεντού.»\nΑναμνήσεις απ’ τον αιώνα που πέρασε, περίπατοι στην αρχαιότητα, εμβριθείς στοχασμοί και ιστορίες ζουμερές, συχνά συγκινητικές, αφηγήσεις ενίοτε επώδυνων προσωπικών εμπειριών, κοσμούν το ωραίο αυτό βιβλίο που μοιάζει με καταστάλαγμα μιας ζωής έξω απ’ τους κανόνες. Ο Πωλ Βεν, ο μεγάλος ιστορικός της Ρώμης, ο οποίος κλόνισε τόσες παραδεδεγμένες ιδέες, αποδεικνύεται εδώ αστείος, σοβαρός, αδιάφορος για τη γνώμη των άλλων. Ακόρεστος για πολιτισμό και ποίηση, αποστασιοποιημένος απ’ τον κόσμο του Πανεπιστημίου, προτιμά ν’ ατενίζει τα σύννεφα παρά να συγχρωτίζεται με τους ανθρώπους.\nΟ Πωλ Βεν (Paul Veyne), κορυφαίος Γάλλος ιστορικός και φιλόλογος, γεννήθηκε το 1930 στην Aix-en-Provence. Μετά τις σπουδές του στην École Normale Supérieure (1951-1955) και την École française de Rome (1955-1957), δίδαξε στο πανεπιστήμιο της γενέτειράς του (1961-1975) και στη συνέχεια στο Collège de France (1975-1988), όπου κατείχε την έδρα της Ρωμαϊκής Ιστορίας. Εκτός από τη μελέτη της αρχαίας ιστορίας ασχολήθηκε εκτεταμένα με το έργο και τη σκέψη του Μισέλ Φουκώ. Από τα πιο γνωστά έργα του είναι το δοκίμιό του για την επιστημολογία της ιστορίας, το ρηξικέλευθο Comment on écrit l'histoire (1971) και το κλασικό πλέον Les Grecs ont-ils cru à leurs mythes? (Seuil 1983· ελλ. έκδ.: Οι Έλληνες πίστευαν στους μύθους τους; Ζαχαρόπουλος 1993). Το 2012 δημοσίευσε μια νέα μετάφραση της Αινειάδας του Βιργίλιου (Belles Lettres). Το 2014 κυκλοφόρησε από τις εκδόσεις Albin Michel η αυτοβιογραφία του με τίτλο: Et dans l’éternité je m’ennuierai pas. Souvenirs.\nΑπό τις Εκδόσεις της Εστίας κυκλοφορούν τα βιβλία του: Φουκώ: Η σκέψη του, η προσωπικότητά του (2011), Όταν ο κόσμος μας έγινε χριστιανικός (312-394 μ. Χ.) (2012), Η ελληνορωμαϊκή αυτοκρατορία (2013) και Παλμύρα. Ένας αναντικατάστατος θησαυρός (2017).\nΑΦΙΕΡΩΜΑ ΣΤΟΝ ΚΩΣΤΗ ΠΑΛΑΜΑ,\nΣεπτέμβριος 2018, επιμέλεια Παντελή Βουτουρή\nΑΦΙΕΡΩΜΑ ΣΤΟΝ ΖΑΝ ΚΟΚΤΩ,\nΔεκέμβριος 2018, επιμέλεια Αντιγόνης Βλαβιανού


Καμαρώστε υπουργό εθνικής άμυνας! Δεν τόλμησε να πει την λέξη «γενοκτονία»… - Hellas-Now\nΚαμαρώστε υπουργό εθνικής άμυνας! Δεν τόλμησε να πει την λέξη «γενοκτονία»…\n22 Μαΐου 2022 2 Mins Read Πολιτική\nΔεν φαντάζεστε πως αποκάλεσε την σφαγή του ποντιακού ελληνισμού από τους Τούρκους…\nΟ Υπουργός Εθνικής Άμυνας Νίκος Παναγιωτόπουλος βρέθηκε σήμερα στην Καβάλα, όπου παρακολούθησε το πρόγραμμα των εκδηλώσεων για την επέτειο της γενοκτονίας των Ποντίων.\nΟ Νίκος Παναγιωτόπουλος απέδειξε για άλλη μια φορά πως βρίσκεται εκτός τόπου και χρόνου. Γεγονός που θα ήταν αναμενόμενο για έναν κλητήρα υπουργείου, για κάποιον διευθυντή περιφερειακής δημόσιας υπηρεσίας, όχι όμως για τον υπουργό άμυνας της Ελλάδας, αυτές τις κρίσιμες στιγμές.\nΗ ομιλία του αποτελεί την επιτομή της θλίψης. Ο άνθρωπος χαρακτήρισε την γενοκτονία των Ελλήνων του Πόντου από τους Τούρκους, ως «θλιβερή επέτειο του ποντιακού ελληνισμού» και ως «αυτό το θλιβερό που έγινε»!!!! Χωρίς φυσικά να πει κουβέντα για τους Τούρκους, την Τουρκία, τον Κεμάλ, που ήταν οι δράστες αυτού του φρικτού εγκλημάτων κατά της ανθρωπότητας.\nΜετά από όλα αυτά, δεν χρειάζεται να απορεί κάποιος για την ευκολία με την οποία ο Νίκος Παναγιωτόπουλος παρέδωσε τους απόλυτα λειτουργικούς Πάτριοτ δωρεάν στην Σαουδική Αραβία και έστειλε όπλα με τέτοια ευκολία στην Ουκρανία.\nΔιαβάστε τις θλιβερές δηλώσεις του ανθρώπου που κατέχει το πιο κρίσιμο ποσοστό, την πιο κρίσιμη στιγμή:\n«Τιμήσαμε σήμερα τη θλιβερή επέτειο του ποντιακού ελληνισμού. Λέω τιμήσαμε και όχι εορτάσαμε διότι μια τέτοια περίσταση δεν προσφέρεται για εορτασμούς. Αλλά για να θυμόμαστε, για να σιγουρευτούμε ότι δεν θα ξεχάσουμε. Δυστυχώς δεν προέκυψε αυτό κατά τον τρόπο που εγώ θα ήθελα αφού οι εκδηλώσεις είναι περισσότερες και οι σύλλογοι δεν μπόρεσαν να συνεννοηθούν.\nΑλλά αν υπάρχει έλλειψη συνεννόησης σε αυτά, αναρωτιέμαι πως θα συνεχίσουμε τη συνεννόηση στα πολύ πιο μεγάλα. Σε κάθε περίπτωση θεωρώ ότι αυτή η περίσταση για να την τιμήσουμε όπως θα άξιζε, για να κρατήσουμε ζωντανή την ιστορική μνήμη και να μην ξεχάσουμε αυτό το θλιβερό που έγινε και τους ιστορικούς υπαίτιους θα πρέπει να εορτάζεται απ’ όλους.\nΜε πνεύμα ενότητας και ομοψυχίας. Γιατί το πνεύμα ενότητας ήταν αυτό που κυριαρχούσε όταν ο ελληνισμός σημείωνε νίκες και το πνεύμα αντιπαλότητας ή διχασμού ήταν αυτό που επικρατούσε όταν ο ελληνισμός σημείωνε καταστροφές. Να διδαχθούμε λοιπόν κάτι από αυτό και να πορευτούμε αναλόγως».


Ο Π. Σγουρίδης καταγγέλλει συμπαιγνία στην υπόθεση «Καπνικής Μιχαηλίδη» - ΕΜΠΡΟΣ\nΑρχική Αρχείο Παλαιότερων Άρθρων Αρχείο Αρθρογραφίας 2004 Ο Π. Σγουρίδης καταγγέλλει συμπαιγνία στην υπόθεση «Καπνικής Μιχαηλίδη»\nΓια συμπαιγνία καταγγέλλει, με επιστολή του, τον τρόπο που χειρίστηκε η κυβέρνηση το θέμα της «Καπνικής Μιχαηλίδη», ο βουλευτής του ΠΑΣΟΚ Ξάνθης κ. Παναγιώτης Σγουρίδης και τάσσεται στο πλευρό των εργαζομένων που κινδυνεύουν να μείνουν άνεργοι.\n«Ευρισκόμενος σε συνεχή και άμεση επικοινωνία με τους εκπροσώπους των εργαζομένων στο καπνεργοστάσιo ΜΙΧΑΗΛΙΔΗ, προσπάθησα από την πρώτη στιγμή να βοηθήσω ώστε να αποτραπεί η φυγή αυτής της μονάδας καπνού από την Ξάνθη. Γιατί πράγματι λιγότερα εργοστάσια σημαίνoυν λιγότερες θέσεις εργασίας και μεγαλύτερη φτώχια για το Νομό μας.\nΔυστυχώς όμως η ενέργεια του κ. Μιχαηλίδη να εγκαταλείψει την περιοχή μας, όπως φαίνεται είναι οριστική. Αφού εκμεταλλεύτηκε επί πολλά χρόνια τα κίνητρα που η δική μας Κυβέρνηση καθιέρωσε στην ακριτική Θράκη, σήμερα αθετεί τα υποσχημένα, ίσως και με τις πλάτες των σημερινών κρατούντων.\nΤο ΠΑΣΟΚ ως Κυβέρνηση και προσωπικά εγώ, προσπαθήσαμε, στη λογική να εγκατασταθούν νέες επιχειρήσεις στην Ξάνθη, να βοηθήσoυμε όλους τους επιχειρηματίες να ‘ρθούν και στο πλαίσιο της ανταπoδoτικότητας να δώσουν εργασία και να πάρουν από την οικονομική άνθηση του τόπου. Από τη στιγμή όμως που το μόνο που ίσως ενδιαφέρει είναι να εισπράττoυν χωρίς να δίνουν, πιστεύω ότι η κεντρική εξουσία έχει τον τρόπο να τους βάζει στη θέση τoυς.\nΓι’ αυτό και καταγγέλλω ως σuμπαιγνία τον τρόπο με τον οποίο μέχρι στιγμής χειρίστηκε η Νέα Δημοκρατία το όλο θέμα και στηρίζω με όλες μου τις δυνάμεις τoυς εργαζόμενους που κινδυνεύουν να μείνουν άνεργοι».\nΌλοι θεωρού σωστό το αίτημα να γίνει, ο δήμος υπόσχεται ότι όλα πάνε καλά, αλλά μαθητές κα…\nΑπό την Διεύθυνση Δευτεροβάθμιας Εκπαίδευσης Ξάνθης, καλούνται όσοι διαθέτουν τα προσόντα …


Ούτε ο Κάρι σταμάτησε τους τρομερούς Σανς (VIDEO) - 01/12 09:38 : aek365\nΤετάρτη 01 ΔΕΚ 2021 - 09:38 0 ΣΧΟΛΙΑ\n17 συνεχόμενες νίκες και συνεχίζουν οι Σανς- Όλα τα αποτελέσματα στο NBA\nΤο καλύτερο ρεκόρ της ιστορίας τους ισοφάρισαν οι Φίνιξ Σανς, αφού, τα ξημερώματα, επικράτησαν 104-96 των Γκόλντεν Στέιτ Γουόριορς, φτάνοντας τις 17 συνεχόμενες νίκες. Ήταν ένα παιχνίδι ανάμεσα στις δυο ομάδες με το καλύτερο ρεκόρ στο NBA, με τους Σανς να προηγούνται 56-54 στο ημίχρονο και στην επανάληψη να περιορίζουν τους Γουόριορς στους 42 πόντους και να τους υποχρεώνουν σε 22 λάθη. Ωστόσο, καμία ομάδα δεν πήρε διψήφια διαφορά, πριν ο Λάντρι Σάμετ, με σουτ τριών πόντων, κάνει το 102-92, στα 56.1 δευτερόλεπτα για το τέλος. Ο Ντ'Άντρε Έιτον με 24 πόντους ήταν ο κορυφαίος για τους Σανς, που είδαν τον Ντέβιν Μπούκερ να αποχωρεί τραυματίας στη δεύτερη περίοδο. Για τους Γουόριορς, που ηττήθηκαν μετά από επτά συνεχόμενες νικες, ο Τζόρνταν Πουλ έβαλε 28 πόντους με τον Στεφ Κάρι να περιορίζεται στους 12 πόντους με 4/21 σουτ.\nΠαρά το σοκ, από το γεγονός πως ο Λεμπρόν Τζέιμς μπήκε στο πρωτόκολλο υγείας, οι Λος Άντζελες Λέικερς κατάφεραν να φύγουν νικητές από το Σακραμέντο, 117-92 τους Κινγκς, και να φτάσουν σε δεύτερη συνεχόμενη νίκη, για πρώτη φορά μετά τις αρχές Νοεμβρίου. Στο ημίχρονο, οι Σακραμέντο Κινγκς προηγήθηκαν 59-50, αλλά, το τρίτο 12λεπτο ήταν εκείνο που έγειρε την πλάστιγγα υπέρ των Λέικερς. Η ομάδα του Λος Άντζελες βρέθηκε να χάνει με 14 πόντους, 66-52, και, τότε, ξέσπασε, με ένα αδιανόητο σερί 40-8 μέχρι το 10:51 στο τελευταίο δωδεκάλεπτο και μετέτρεψαν το -14 σε +18, 74-92, καθαρίζοντας την υπόθεση νίκη. Με το νερό να έχει μπει στο αυλάκι, η διαφορά έφτασε και τους +27, 90-117, πριν από το τελικό 92-117. Πρώτος σκόρερ για την ομάδα του Λος Άντζελες ήταν ο Ντέιβις με 25 πόντους ενώ 23 σημείωσε ο Γουέστμπρουκ και 22 ο Μονκ. Για τους Κινγκς, πρώτος σκόρερ ήταν ο Χολμς με 27.\nΣυναρπαστικό ήταν το ντέρμπι της Νέας Υόρκης, με τους Μπρούκλιν Νετς να επικρατούν 112-110 των Νιου Γιορκ Νικς. Μπροστά σε 18.081 θεατές, οι Νικς προηγήθηκαν 60-61 στο ημίχρονο, αλλά, οι Νετς ξεκίνησαν το τρίτο 12λεπτο με σερί 14-0, για το 74-61. Με 4:07 για τη λήξη της περιόδου, η διαφορά είχε φτάσει στο +16, 84-68, με τους Νικς να την ροκανίζουν για το 88-84 του 36ου λεπτού. Στη τελευταία περίοδο, καμία από τις δυο ομάδες δεν πήρε διαφορά μεγαλύτερη των τεσσάρων πόντων. Στα τελευταία 5:45 λεπτά, ο Ντουράντ έβαλε 11 πόντους, αλλά τη νίκη για τους Νετς υπέγραψε ο Τζέιμς Τζόνσον με δυο ελεύθερες βολές, στα 2.2 δευτερόλεπτα. Πρώτος σκόρερ για τους γηπεδούχους ήταν ο Τζέιμς Χάρντεν με 34 πόντους και 10 ριμπάουντ ενώ ο Κέβιν Ντουράντ σημείωσε 27 με 9 ασίστ. Για τους Νικς ξεχώρισαν οι Ραντλ με 24 και Μπερκς με 25 πόντους με τον Ντέρικ Ρόουζ να έχει 9 ασίστ.\nΓια δεύτερο σερί παιχνίδι, οι Μέμφις Γκρίζλις δεν είχαν τον τραυματία Ζα Μοράντ, ωστόσο, έφτασαν σε δεύτερη σερί νίκη, 98-91 τους Ράπτορς μέσα στο Τορόντο. Οι Γκρίζλις κατάφεραν να πάρουν διαφορά 11 πόντων στο ημίχρονο, 39-50, με την ομάδα του Μέμφις να προηγείται 45-56, στο ξεκίνημα του τρίτου 12λεπτου. Οι Ράπτορς μείωσαν στον πόντο, με σερί 10-0, 55-56, κάτι που συνέβη άλλες δυο φορές, στη τρίτη περίοδο. Σε καμία από τις τρεις περιπτώσεις, όμως, οι γηπεδούχοι δεν ισοφάρισαν ή προηγήθηκαν. Οι Γκρίζλις μπήκαν με προβάδισμα τριών πόντων, 67-70, στη τέταρτη περίοδο, έβαλαν τους επτά από τους εννέα πρώτους πόντους της περιόδου, 69-77, και δεν έχασαν τον έλεγχο ούτε όταν οι Ράπτορς μείωσαν σε 91-95, με 19.5 δευτερόλεπτα για το τέλος. Πρώτος σκόρερ για τους Γκρίζλις ήταν ο Τζάκσον Τζούνιορ με 25 πόντους ενώ ο Μπέιν είχε 23. Για τους Ράπτορς ξεχώρισε ο Σιακάμ με 20 πόντους.\nΜετά από τρεις σερί ήττες, οι Πόρτλαντ Τρέιλ Μπλέιζερς επέστρεψαν στις επιτυχίες, νικώντας 110-92 τους Ντιτρόιτ Πίστονς. Στο ημίχρονο, οι Μπλέιζερς προηγήθηκαν 54-45 και, στη τρίτη περίοδο, ανέβασαν στροφές, 65-50, και πήγαν με προβάδισμα 22 πόντων, 83-62, στο τελευταίο 12λεπτο. Εκεί, η διαφορά έφτασε και στο +26, με τους Μπλέιζερς να φτάνουν σε δέκατη, εντός έδρας, νίκη και τους Πίστονς να γνωρίζουν την έβδομη σερί ήττα. Η ομάδα του Πόρτλαντ αγωνίστηκε χωρίς Λίλαρντ, Πάουελ και Λιτλ με τον Σι Τζέι ΜακΚόλουμ να είναι ο πρώτος σκόρερ, με 28 πόντους. Σημαντική η βοήθεια του 28χρονου Μπεν ΜακΛέμορ, ο οποίος ήρθε από τον πάγκο και έβαλε 17 πόντους. Για τους Πίστονς, ο ρούκι Κέιντ Κάνινχαμ ήταν ο κορυφαίος, πετυχαίνοντας 26 πόντους με 5 τρίποντα.\nΤα αποτελέσματα των αγώνων, που έγιναν τα ξημερώματα, στο NBA (πατηστε επάνω στα ματς για στατιστικά):\nΜπρούκλιν Νετς-Νιου Γιορκ Νικς 112-110\nΤορόντο Ράπτορς-Μέμφις Γκρίζλις 91-98\nΦίνιξ Σανς-Γκόλντεν Στειτ Γουόριορς 104-96\nΠόρτλαντ Τρέιλ Μπλέιζερς-Ντιτρόιτ Πίστονς 110-92\nΣακραμέντο Κινγκς-Λος Άντζελες Λέικερς 92-117


Νεαρή Θιβετιανή αυτοπυρπολήθηκε έξω από βουδιστικό μοναστήρι\nΔημοσίευση: 17 Απριλίου 2013 10:50\nΝεαρή γυναίκα αυτοπυρπολήθηκε έξω από ένα βουδιστικό μοναστήρι σε ένδειξη διαμαρτυρίας για την καταστολή των πολιτικών ελευθεριών στο Θιβέτ από την πλευρά της Κίνας.\nΝεαρή γυναίκα αυτοπυρπολήθηκε έξω από ένα βουδιστικό μοναστήρι σε ένδειξη διαμαρτυρίας για την καταστολή των πολιτικών ελευθεριών στο Θιβέτ από την πλευρά της Κίνας. Η γυναίκα, που αναφέρεται μόνο με το μικρό της όνομα, Χουγκτσό, θυσιάστηκε την Τρίτη στο μοναστήρι Γιονάγκ στο Θιβέτ, ανέφερε η οργάνωση Ελεύθερο Θιβέτ που εδρεύει στο Λονδίνο.\nΤο περιστατικό αποτελεί μια ακόμη πράξη αυτοθυσίας εκ μέρους των Θιβετιανών που αντιδρούν στην Κινεζική κατοχή, καθώς έως σήμερα έχουν χάσει τη ζωή τους με παρόμοιο τρόπο πάνω από 100 άνθρωποι.\nΕκατοντάδες Θιβετιανοί συγκεντρώθηκαν αργότερα στο μοναστήρι και στο σπίτι της οικογένειας της νεαρής κοπέλας, η οποία ήταν μητέρα ενός τρίχρονου αγοριού, όπως ανέφεραν εξόριστοι Θιβετιανοί που έχουν επικοινωνία με τους τοπικούς παράγοντες.\nΕκπρόσωπος της οργάνωσης "Ελεύθερο Θιβέτ", ανέφερε ότι "οι πράξεις αυτοθυσίας φάνηκε ότι είχαν μειωθεί το 2013, αλλά ο θάνατος της κοπέλας δείχνει ότι ακόμη και η πλήρης ισχύς του κινεζικού κράτους, δεν μπορεί να αποτρέψει κάποιους από αυτές τις πράξεις".\nΚίνα: 18χρονος Θιβετιανός αυτοπυρπολήθηκε στην επαρχία Σετσουάν


Προβλέψεις Σεπτεμβρίου 2011 - Σκορπιός\nΓια τους σκορπιούς ο μήνας Σεπτέμβριος είναι ένας ευνοϊκός μήνας. Μέχρι τις 9 Σεπτεμβρίου θα έχετε τη δυνατότητα να αποκαταστήσετε τις σχέσεις σας και ειδικά στον επαγγελματικό τομέα. Έως τις 15 του μήνα προβλέπονται πολλές συναντήσεις με φίλους, συλλογική δουλειά καθώς και νέες γνωριμίες. Τα επαγγελματικά σας σχέδια ευνοούνται έως τις 19 του μήνα.\nSubmitted by olympia on Wed, 08/31/2011 - 21:47\nπλανητικές επιρροές Σεπτεμβρίου\nΠροβλέψεις Σεπτεμβρίου 2011 - Λέων\nΟ μήνας Σεπτέμβριος για τους λέοντες είναι ένας ευνοϊκός μήνας. Έως τις 9 Σεπτεμβρίου θα κινηθεί ο πλανήτης Ερμής στο ζώδιο σας κατά συνέπεια θα είστε επικοινωνιακοί και αυτό αποτελεί έναν καλό σύμμαχο σας. Δώστε προσοχή στην υγεία σας σε όλη τη διάρκεια του μήνα. Τα οικονομικά σας ευνοούνται και είναι και ο τομέας που θα σας απασχολήσει από τις 10 έως τις 25 Σεπτεμβρίου.\nSubmitted by olympia on Wed, 08/31/2011 - 08:43\nζώδια και εργασία\nΠροβλέψεις Σεπτεμβρίου 2011 - Ταύρος\nΤο φθινόπωρο και ειδικά ο μήνας Σεπτέμβρης για τους ταύρους είναι ένας μήνας που θα σκεφτείτε πολλά πράγματα και θα έχετε να αντιμετωπίσετε πολλά μέτωπα. Η οικογένεια σας θα σας απασχολήσει αρκετά, ειδικά τις πρώτες μέρες του μήνα. Έως τις 15 Σεπτεμβρίου η ερωτική σας ζωή θα είναι όμορφη και θα ζήσετε όμορφες και έντονες στιγμές έρωτα και πάθους.\nSubmitted by olympia on Wed, 08/31/2011 - 08:22\nέρωτας και προβλέψεις\nπροβλέψεις και έρωτας\nπροβλέψεις Σεπτεμβρίου 2011\nπροβλέψεις Σεπτεμβρίου για ταύρους\nΠροβλέψεις Αυγούστου 2011- σκορπιός\nΟ μήνας Αύγουστος σιγά σιγά πλησιάζει και οι προβλέψεις για το ζώδιο του σκορπιού είναι οι εξής:\nSubmitted by olympia on Mon, 07/25/2011 - 23:34\nΠροβλέψεις Αυγούστου 2011- λέων\nΟ μήνας Αύγουστος πλησιάζει και για το ζώδιο του λέων οι προβλέψεις δίνονται παρακάτω:\nSubmitted by olympia on Mon, 07/25/2011 - 23:08


Κρήτη: Ο άνθρωπος που «φτύνει αίμα» για να κρατήσει ζωντανά τα «Μαχαιράδικα»! | ΒΙΝΤΕΟ\n19 Σεπτεμβρίου 2019\t/ Χωρίς σχόλια\t/ 2748 προβολές\nΓια αυτό το λόγο ο Μιχάλης Παχτίκος, μαχαιροποιός από τα Χανιά, πασχίζει εδώ και 38 χρόνια να διατηρήσει ζωντανή την τέχνη της κατασκευής του κρητικού μαχαιριού. «Κάνω αγώνα με νύχια και με δόντια», λέει και τον επιβεβαιώνουν τα τραυματισμένα χέρια του, από την επεξεργασία των μαχαιριών. Τα νύχια του είναι σπασμένα, μελανιασμένα και τα χέρια του γεμάτα πληγές. Πάνω στους πάγκους του εργαστηρίου του, εύκολα ξεχωρίζουν τα λερωμένα χαρτομάντηλα, με τα οποία σκουπίζει το αίμα του και συνεχίζει. Δεν τον πτόησαν οι τραυματισμοί, ούτε τα 102 ράμματα που απέκτησε στα 16 από ένα σοβαρό κόψιμο. «Η δημιουργία είναι μαμούνι και αν μπεις στην περιπέτεια δεν σταματάς», συμπληρώνει.\nΟι πρώτες αναμνήσεις που έχει είναι μέσα από το μαχαιροποιείο του Αρμένη, όπου και μεγάλωσε. Το μαγαζί λειτουργεί από το 1912 και σήμερα έχει περάσει στα χέρια της τρίτης γενιάς. Πήρε το όνομα του από τον παππού του που είχε έρθει από την Κωνσταντινούπολη. Όπως εξηγεί ο κ. Παχτίκος μαζί του είχε φέρει τον σβαρνά, ένα εργαλείο που το χρησιμοποιούσαν για να κόβουν. Στην Κρήτη αυτό το εργαλείο δεν υπήρχε και όπως ήταν φυσικό κίνησε την περιέργεια των ντόπιων. Οι Κρητικοί κλάδευαν τα αμπέλια και τις ελιές με το κατσούνι, το οποίο δεν έκλεινε και γι’ αυτό το λόγο δεν ήταν εύχρηστο. Η πρωτοτυπία του εργαλείου που έφερε από την Πόλη ήταν ότι «έκλεινε» και έτσι μπορούσαν να το μεταφέρουν με ασφάλεια στις αγροτικές δουλειές τους. Όταν λοιπόν ρωτούσαν πώς βρέθηκε αυτό το εργαλείο στην Κρήτη, έπαιρναν την απάντηση: ένας Αρμένης το έφερε. Έτσι και έμεινε το όνομα.\nΤη δεκαετία του ’60 οι τέσσερις μαχαιροποιοί κάθε πρωί συγκεντρώνονταν στο καφενείο της Όλγας και στη συνέχεια έτρωγαν τη φημισμένη, ακόμη και σήμερα «μπουγάτσα του Ιορδάνη«. Το κλίμα μεταξύ τους ήταν φιλικό μέχρι να μπουν στα εργαστήρια τους και να ξεκινήσει η μεγάλη κόντρα. «Ανταγωνίζονταν ποιος θα φτιάξει το καλύτερο μαχαίρι και ποιος θα το πουλήσει πιο ακριβά», περιγράφει ο κ. Παχτίκος. Όταν μάλιστα τελείωναν την κατασκευή, έτρεχαν ο ένας στο εργαστήριο του άλλου και έδειχναν με υπερηφάνεια τα «στολίδια» τους.\nΟ 64χρονος μαχαιροποιός θυμάται ότι παλιά οι τεχνίτες δεν ήθελαν να διδάσκουν την τέχνη τους γιατί φοβούνταν τον ανταγωνισμό. «Με είχαν πει κλέφτη, επειδή τους έκλεβα την τέχνη», θυμάται. Από τότε πείσμωσε και έφτιαξε τελικά το πρώτο του μαχαίρι σε ηλικία 16 χρόνων.\nΣτο εργαστήριο του Αρμένη είχε μείνει μόνος καθώς ο πατέρας του είχε ταξιδέψει στην Αθήνα για να πάρει πρώτες ύλες. Τότε εκμεταλλεύτηκε την ευκαιρία και έφτιαξε την πρώτη του σαΐτα, ένα πολεμικό μαχαίρι, που δεν πρόκειται να το πουλήσει. Το κρατά ως κειμήλιο. «Ένα μαχαίρι κρητικό τη μέση μου στολίζει αυτό είναι που με δόξασε και ο κόσμος το γνωρίζει» Αυτή ήταν η μαντινάδα που χάραξε στο πρώτο του μαχαίρι.\nΛίγο αργότερα τον πλησίασε ο μαστρο-Νίκος (Νίκος Σκουντρής). Ήθελε να του χαρίσει μια μαντινάδα για την πρώτη του κατασκευή. Την κράτησε για το δεύτερο μαχαίρι, ένα βοσκομάχαιρο που έφτιαξε μερικούς μήνες αργότερα. «Στο σπαθί μου δεν μπορεί μύγας φτερό να αγγίξει και όσοι το προσπάθησαν τους το ‘χω αποδείξει»\nΚαθημερινά φτιάχνει 18-20 μικρά μαχαίρια. Μπορεί όμως να χρειαστεί και 4 ημέρες για να φτιάξει ένα μαχαίρι με σκαλίσματα στα «μανίκια» της λαβής του. Τα μανίκια σχηματίζουν συνήθως ένα V με συγκεκριμένες αναλογίες. Τα πιο περίτεχνα έχουν πάνω τους πλουμιά, δηλαδή διακοσμητικά σχέδια, συνήθως ζωγραφιστά, που κάνουν ένα μαχαίρι ακόμη πιο ιδιαίτερο. Οι πελάτες πολλές φορές απορούν και αναρωτιούνται γιατί τα συγκεκριμένα μαχαίρια είναι τόσο ακριβά. Ο κ. Παχτίκος ως απάντηση τους προσκαλεί στο εργαστήριο του, ώστε να δουν τη διαδικασία της κατασκευής με τα μάτια τους. Αφού ολοκληρωθεί η κατασκευή τους προκαλεί να δώσουν όσα χρήματα πιστεύουν εκείνοι ότι άξιζε. Τις περισσότερες φορές θα φτάσουν να πουν ότι η τιμή που αρχικά έδωσε ο μαχαιροποιός ήταν τελικά φθηνή.\nΤα «Μαχαιράδικα» που χάνονται\nΠεραστικοί σταματούν τη βόλτα τους και συχνά χαζεύουν τον κ. Παχτίκο να επεξεργάζεται το μέταλλο πάνω στον πάγκο του. Το χειμώνα μάλιστα τα σχολεία που τον επισκέπτονται είναι τόσα πολλά «που δεν τον αφήνουν να δουλέψει». Εκείνος όμως δεν παραπονιέται. Αντιθέτως αισθάνεται περήφανος που επιδεικνύει την τέχνη του. «Ίσως 2 από τα 100 παιδιά που με δουν να αποφασίσουν να γίνουν τεχνίτες. Και αυτό είναι σίγουρα ηθική ικανοποίηση». «Δεν είναι δύσκολο να διατηρηθεί η τέχνη φτάνει να υπάρχει μεράκι και στις μέρες μας υπάρχει», συμπληρώνει.\nΣήμερα όπως εξομολογείται έχει το μοναδικό αυθεντικό μαχαιροποιείο. Είναι το μοναδικό σημείο που δίνει πραγματικό νόημα στα «Μαχαιράδικα», όπως χαρακτηρίζεται η οδός Σήφακα στο κέντρο των Χανιών. Για όσο αντέχει δε θα σταματήσει να μπαίνει στο καμίνι και θα το κάνει ώστε η βόλτα σε αυτόν τον δρόμο να συνεχίσει να είναι μια περιήγηση στην ιστορία και στην παράδοση της Κρήτης.\nΔείτε τον μαχαιροποιό στο εργαστήριο του στα Χανιά…\nκρητικό μαχαίρι μαχαιράδικα μαχαιροποιός Χανιά


Τα Απαραίτητα για τις Διακοπές | Υγεία & Ομορφιά\nΑνεξάρτητα από τον προορισμό σας, είτε πρόκειται για βουνό ή θάλασσα, εξοχή ή τροπικά μέρη, θα πρέπει να μεριμνήσετε, όχι μόνο για τα ρούχα και τα καλλυντικά σας, αλλά και για το απαραίτητο περιεχόμενο του φαρμακείου που θα πρέπει να έχετε μαζί σας.\nΤο ελάχιστο περιεχόμενο που θα πρέπει να περιλαμβάνει το φαρμακείο των διακοπών σας, είναι:\n– Φυσιολογικό ορό.\n– Αντισηπτικό σπρέι.\n– Διάλυμα για οφθαλμικές πλύσεις και αντισηπτικά κολλύρια.\n– Προϊόντα τοπικής χρήσης ενάντια στα αιματώματα και τις μελανιές.\n– Προϊόντα τοπικής χρήσης ενάντια στους ερεθισμούς.\n– Βασικά φάρμακα όπως αντιφλεγμονώδη, παυσίπονα, με την προϋπόθεση ότι δεν υπάρχουν αντενδείξεις, σπασμολυτικά.\nΑποστειρωμένες γάζες, γάντια, επίδεσμοι διαφόρων μεγεθών, αιμοστατικοί επίδεσμοι, ψαλίδι, θερμόμετρο, ταινία επικόλλησης επιδέσμων, αντισηπτικό διάλυμα, θα πρέπει να βρίσκονται στο ταξιδιωτικό σας φαρμακείο.\n– Προστασία από τον ήλιο.\n– Προστασία από σύνδρομα ταξιδιού όπως η ναυτία.\n– Προστασία από τα έντομα.\n– Προστασία από αλλεργίες.\n– Προστασία από γαστρεντερικά συμπτώματα όπως δυσκοιλιότητα ή διάρροια.\n– Αντιμετώπιση συμπτωμάτων από το ωτορινολαρυγγολογικό σύστημα (ισότονο ή υπέρτονο διάλυμα για ρινική αποσυμφόρηση, παστίλιες για τον λαιμό).\nΘα πρέπει να έχετε μαζί σας φάρμακα για υπεργλυκαιμία, όπως ινσουλίνη και ειδικό αναλώσιμο υλικό για τη χορήγησή της, αλλά και για υπογλυκαιμία, όπως ζάχαρη (15 γραμμάρια αρκούν ή αλλιώς 3 κουταλάκια του γλυκού).\nΘα πρέπει οπωσδήποτε να φροντίσετε ούτως ώστε να έχετε προμηθευτεί ένα βρογχοδιασταλτικό ταχείας δράσης, μαζί με τη συσκευή εισπνοών.\nΝα έχετε πάντοτε μαζί σας αγγειοδιασταλτικό άμεσης δράσης (νιτρογλυκερίνη) για την αντιμετώπιση οξείας στηθάγχης, καθώς επιτρέπει τη διαφορική διάγνωση του εμφράγματος του μυοκαρδίου.\nΑν η κρίση διαρκεί περισσότερο από ένα τέταρτο της ώρας, παρά τη λήψη νιτρογλυκερίνης, πρέπει να υποψιαστείτε έμφραγμα και να επικοινωνήσετε άμεσα με το ΕΚΑΒ.\n– Το Φαρμακείο των διακοπών είναι χρήσιμο για την επίλυση καταστάσεων έκτακτης ανάγκης που δεν απαιτούν προσφυγή σε γιατρό.\n– Δεν υπάρχει τυποποιημένο φαρμακείο των διακοπών.\nΗ σύνθεσή του πρέπει να προσαρμόζεται στους χρήστες και τις δραστηριότητές τους.\n– Τα περιεχόμενα του θα πρέπει να επανεξετάζονται τακτικά.\nΤουλάχιστον μία φορά τον χρόνο, να εξετάζονται οι ημερομηνίες λήξης των προϊόντων που εμπεριέχονται στο κιτ και να ανανεώνεται το απόθεμα.


Eduardo Galeano Archives - Το Περιοδικό\nΟ Eduardo Galeano μιλά στον Iosu Perales για τον Che, που δολοφονήθηκε, σαν σήμερα, πριν από 50 χρόνια\nΤο 1492, δεν ανακαλύφθηκε η Αμερική, αλλά ήταν η απαρχή της πρώτης, μεγαλύτερης, της πιο φρικώδης και αιματηρής γενοκτονίας της ανθρωπότητας. Η πιο ντροπιαστική καταστροφή του παγκόσμιου πολιτισμού. Η ανακοπή της ειρηνικής και ομαλής πορείας της. Η πιο δυναμική εγκαθίδρυση της δυτικής φιλοσοφίας και ιδεολογίας ως παγκόσμιας και πλήρως αδιάσειστης. Η τεράστιας έκτασης πρωταρχική συσσώρευση του υλικού πλούτου του σημερινού συστήματος, του γνωστού μας καπιταλισμού. Και με κερασάκι στην τούρτα: μια αλλωτριωμένη κτηνώδη ηθική σταθερά που μας κατατρέχει.\nΟ Εντουάρντο Γκαλεάνο υπήρξε σπουδαίος μαρξιστής στοχαστής, πραγματικός εκπρόσωπος της ανυπόταχτης Λατινικής Αμερικής, ο πιο πολιτικός της συγγραφέας. Η «φωνή αφύπνισης» της, όπως χαρακτηρίστηκε. Ο ανατροπέας της δοσμένης ιστορίας που έστησε «καθρέφτες» και φανέρωσε την αλήθεια της εύγλωττα, πολλές φορές με χιούμορ και γλυκόπικρα μα πάντα λαϊκά και ειλικρινά, πάντα στοχευμένα, πάντα εμπεριστατωμένα, φέρνοντας την στο μπόι και στα ίσια της. Μια πένα, που αντίστοιχη της δεν υπάρχει δυστυχώς σήμερα.\nΛίγο πριν πεθάνει και έχοντας συνείδηση του μοιραίου, ο Γκαλεάνο θέλησε να μιλήσει για αυτές που πιο πολύ αγάπησε, μαζί με την Λατινική Αμερική -τις mujeres. Οι «Γυναίκες» αποτελούν θησαύρισμα από όσα κατά καιρούς είχε γράψει σε διάφορα βιβλία του\nΤο Περιοδικό – για τη διατάραξη της κοινής ησυχίας δημοσιεύει μια συνέντευξη, ενός από τους σημαντικότερους ανθρώπους της διανόησης και του πολιτισμού στην αμερικανική ήπειρο, του Eduardo Galeano στον Iosu Perales, η οποία δημοσιεύθηκε στο βιβλίo με τίτλο «Αγαπημένε Che»\nOι Λέξεις Ταξιδεύουν, Eduardo Galeano. Μετ: Ισμήνη Κανσή, Εκδ. Πάπυρος\nΕνενήντα σύντομα αφηγήματα -παραμύθια, παραβολές, αφορισμοί… Ο μαγικός ρεαλισμός του Γκαλεάνο μας βάζει για άλλη μια φορά μέσα σε ένα παιχνίδι ανάμεσα στις λέξεις και τη σιωπή τους, τις λέξεις και τη μνήμη τους, τις λέξεις και τον χωροχρόνο τους…


Ποιος κρύβεται πίσω από τις μυστηριώδεις κλοπές στο Έλβεστα; Κανένας δεν δείχνει να αντιλαμβάνεται τη σύνδεση ανάμεσα στα παράξενα γεγονότα που συμβαίνουν στο Έλβεστα φέτος το καλοκαίρι. Κάποιος κλέβει όλη τη ...\nΠοιος σκάβει τρύπες στο μονοπάτι και τις αφήνει ανοιχτές; Ο Όλιβερ πέφτει με το ποδήλατό του σε μια μεγάλη τρύπα και τρώει μια γερή τούμπα. Ποιος φταίει γι’ αυτό; Μήπως ο ...


Κριτικές ταινιών: The imitation game / Το παιχνίδι της μίμησης (2014)\nΉδη από το πρώτο της λεπτό, όπου -υπό την υποβλητική μουσική του Alexandre Desplat- η στιβαρή φωνή του Benedict Cumberbatch ζητά την αμέριστη προσοχή μας και μας προειδοποιεί πως η παραμονή μας στην αίθουσα γίνεται με δική μας ευθύνη, η ταινία μας έχει κερδίσει όσο λίγες. Ο Νορβηγός σκηνοθέτης των «Κυνηγών κεφαλών» δείχνει πως ξέρει πολύ καλά πώς να ανταποκριθεί στις επιταγές του Χόλιγουντ με τον πιο αποτελεσματικό τρόπο και κάνει την αληθινή ιστορία που αφηγείται να φαντάζει αληθινά συγκλονιστική για κάθε είδους κοινό. Ιστορικό θρίλερ και βιογραφικό δράμα συναντιούνται απολαυστικά, με τις εύστοχες χιουμοριστικές πινελιές να δένουν άψογα με το σύνολο, και στο επίκεντρο όλων ένας εξαιρετικός Benedict Cumberbatch σε απόλυτα Οσκαρική φόρμα. Δεν αποδεικνύει απαραίτητα κάτι καινούριο για το αδιαμφισβήτητο ταλέντο του, αλλά φαίνεται πως έχει έρθει η ώρα να διεκδικήσει το αγαλματίδιο που δικαιούται πλήρως.\nΤο φιλμ ως βιογραφία κατέχει μια σπάνια, απρόσμενη δύναμη. Αρχικώς μοιάζει απλώς με -εντυπωσιακά ενδιαφέρουσα- κινηματογραφική απεικόνιση ιστορικών γεγονότων, μα όταν μετατοπίζει τον φακό στον ίδιο τον χαρακτήρα του Alan Turing και την ψυχοσύνθεσή του, τότε είναι που φανερώνει πραγματικά την αξία του. Τίποτα δεν είναι εξαρχής προφανές και οι πληροφορίες αποκαλύπτονται σταδιακά και προσεκτικά (μέσα από τρία χρονικά επίπεδα), έτσι ώστε μόνο στο τέλος να φαντάζει πλήρως σκιαγραφημένος ο άνθρωπος που ενσαρκώνει ο Cumberbatch. Εξαιρετικός σεναριακός χειρισμός του θέματος.\nΗ μεθοδική κατανόηση του Turing όμως δεν είναι μια εγκεφαλική διαδικασία όπως ίσως ακούγεται (και όπως μάλλον αφήνει να εννοηθεί η αφίσα της ταινίας). Αντιθέτως, είναι μια απροσδόκητα φορτισμένη συναισθηματικά κινηματογραφική εμπειρία, όπου ακόμα και ορισμένα φαινομενικά κλισέ (μεγαλόστομες ατάκες) έχουν τη δική τους ουσιώδη -και σχεδόν συγκινητική- λειτουργία. Και τελικά, η διαπίστωση πως όλα τα γεγονότα που παρακολουθείς είναι τόσο άρρηκτα συνδεδεμένα με τα προσωπικά πάθη ενός ανθρώπου και πως όλα ξεκινούν και τελειώνουν στα συναισθήματα και την ψυχολογία του, είναι ικανή να σου φέρει δάκρυα στα μάτια.\nWhat we do in the shadows / Όσα κάνουμε στις σκιές...\nThe imitation game / Το παιχνίδι της μίμησης (2014...


Δεύτερη μετεγγραφική περίοδος / ενημέρωση\n19:32 Επιβεβαίωσε την κατάληξη σε σχέδιο συμφωνίας η Βρετανία\n19:11 Αστυνομία: Δεν τίθεται θέμα απαγόρευσης διακίνησης στο οδόφραγμα\n19:11 Βέμπερ: Το Κυπριακό είναι ευρωπαϊκό πρόβλημα αλλά και δικό μου\n19:07 Θέλει να τους μάθει το συντομότερο - φιλικό με Καρμιώτισσα\n19:01 H στιγμή που «τσουνάμι χιονιού» καταβροχθίζει πόλη στη Σιβηρία\n18:48 Ποιο γκολ του Άλεξ ήταν το πιο όμορφο σε εκτέλεση;\n24 ώρες μετά τη διάνοιξη τσάκωσαν Ε/κ με προϊόν από τα κατεχόμενα\nΘέλει να τους μάθει το συντομότερο - φιλικό με Καρμιώτισσα\nΕνημέρωση για τις μετεγγραφές των ομάδων μας από την Ιστοσελίδα της Κυπριακής Ομοσπονδίας Ποδοσφαίρου.\nΓια όλες τις μετεγγραφές, από τη στιγμή που θα ζητηθεί το διεθνές πιστοποιητικό μετεγγραφής μέχρι και την ολοκλήρωση τους, θα υπάρχει ενημέρωση από την Ιστοσελίδα της ΚΟΠ.\n*Ο Εθνικός Άχνας απέκτησε στον 27χρόνο (22/02/1984) Έτουαρντ Μασίνουα που αγωνιζόταν στον ΑΠΟΠ/Κινύρα Πέγειας, τον επίσης 27χρόνο (18/05/1984) Κωνσταντίνο Σαμάρα που αγωνιζόταν στην Αλκή και τον 32χρόνο (09/12/1979) Sergio Luis Gardino Da Silva που αγωνιζόταν στον Ερμή Αραδίππου.\n*Μετά από αίτημα του Άρη ζητήθηκε και παραλήφθηκε από την Ομοσπονδία της Λευκορωσίας το πιστοποιητικό του Εσθονού Andrei Stepanov και ο 32χρόνος (16/03/1979) ποδοσφαιριστής έχει εγγραφεί στη δύναμη του Σωματείου.\n*Ο Άρης απέκτησε επίσης τον 34χρόνο (07/01/1978) Μάρκο Μπαρούν που αγωνιζόταν στον Ερμή Αραδίππου.\n*Μετά από αίτημα της Αναγέννησης Δερύνειας ζητήθηκε και παραλήφθηκε από την Ομοσπονδία των ΗΠΑ το πιστοποιητικό του 25χρόνου (09/02/1986) Shaka Bangura και ο ποδοσφαιριστής εγγράφηκε στη δύναμη του Σωματείου.\n*Μετά από αίτημα του ΑΠΟΠ/Κινύρα Πέγειας ζητήθηκε από την Ομοσπονδία της Πορτογαλίας το πιστοποιητικό του Πορτογάλου ποδοσφαιριστή Rui Daniel CAMPOS DE OLIVEIRA LOPES.\n*Μετά από αίτημα της Ομόνοιας Λευκωσίας ζητήθηκε από την Ομοσπονδία του Ισραήλ το πιστοποιητικό του David BEN DAYAN.\n*Μετά από αίτημα του Ολυμπιακού Λευκωσίας ζητήθηκε από την Ομοσπονδία των ΗΠΑ το πιστοποιητικό του Σέρβου DEJAN RUSMIR.\n*Μετά από αίτημα της Αλκής παραλήφθηκε από την Ομοσπονδία της Ρουμανίας το πιστοποιητικό του Ρουμάνου Ciprian Ioan TANASA και ο 30χρόνος (02/02/1981) ποδοσφαιριστής έχει εγγραφεί στη δύναμη του Σωματείου.\n*Ο Εθνικός Άσσιας απέκτησε τον 36χρόνο (07/12/1975) Ματέους Φονσέκα Λόπες που αγωνιζόταν στην Αγία Νάπα και τον 22χρόνο (14/07/1979) Κωνσταντίνο Μιντίκκη που αγωνιζόταν στην Ανόρθωση.\n*Ο Ολυμπιακός Λευκωσίας απέκτησε τον 28χρόνο (06/02/1983) Κάρλος Μανουέλ Ντε Ολιβέϊρα Μάργκες που αγωνιζόταν στην Αλκή.


Δύο εύθυμοι γλεντζέδες: Μια κωμωδία με ασυγκράτητο γέλιο - Monopoli.gr\nΔύο εύθυμοι γλεντζέδες: Μια κωμωδία με ασυγκράτητο γέλιο\nΜαύρη κωμωδία με ήρωα έναν εκατομμυριούχο και τον προστατευόμενό του, που για ν’αποδείξουν τη δύναμη του χρήματος ανατρέπουν όλες τις ηθικές και άλλες αξίες.\nΟ πιο πλούσιος άνθρωπος του κόσμου παίρνει μαζί του, έναν άστεγο, προκειμένου να αποδείξουν πως δε θα υπάρχει τίποτα, που να μην αγοράζεται με χρήμα σ΄ αυτό τον κόσμο.\nΑκολουθεί μια εξωφρενική κωμική και σουρεαλιστική διαδρομή. Το φιλμ «Δύο εύθυμοι γλεντζέδες» αποτελεί μια από τις πιο κινητικές, έξυπνες κι ιλιγγιώδεις ταινίες στην ιστορία του κινηματογράφου.\nΗ δυναμική της ταινίας οφείλεται στο σενάριο του πολύπειρου σεναριογράφου Terry Southern και στην συμμετοχή κωμικών των Μόντι Πάιθον. Πολλοί γνωστοί ηθοποιοί παίζουν σε μικρούς ρόλους , ενώ οι ρυθμοί είναι καταιγιστικοί. Η σάτιρα είναι «μαύρη» κι ανελέητη και οι σινεφίλ διαδέχονται η μια την άλλη.\nΣε αυτό το οδοιπορικό θα γίνουν τα μύρια όσα απρόβλεπτα, ανατρεπτικά και κωμικά! Μισό αιώνα μετά το γύρισμά του, αξίζει τον κόπο να “ξαναδιαβαστεί” αυτό το μίνι κωμικό-αναρχικό αριστούργημα.\nΘα διαπιστώσουμε, λοιπόν, τα ακόλουθα: Πως υπάρχει μέσα σε αυτό το φιλμ σαφώς το πνεύμα των Mόντι Πάιθον, που διανθίζουν με το δικό τους τρόπο το εξαιρετικό σενάριο.\nΤο τελευταίο έγραψε ο μέγας Τέρι Σάουθερν, που προτάθηκε 2 φορές για Όσκαρ. Λόγω της συνειδητής αποσπασματικότητας της ταινίας συναντούμε διάσημα ονόματα σε μικρούς ρόλους.\nΤο φιλμ επιτίθεται και γελοιοποιεί τα πάντα, ακόμα και τον ίδιο τον κινηματογράφο. Στις πολλές σινεφίλ αναφορές που θα συναντήσουμε, ο Κρίστοφερ Λι παραπέμπει σαφώς στο Δράκουλα. Η πιο σκληρή και αιχμηρή σεκάνς της ταινίας είναι, όταν από ένα βυτιοφόρο γεμάτο με….κόπρανα, ψεκάζονται τα πάντα.\nΕκπληκτική στον ντελιριακό της σχηματισμό η σεκάνς στο θέατρο! Το φιλμ δεν αφήνει τίποτε όρθιο, είναι σύντομο, γρήγορο, αναρχικό και ουσιαστικά ανοίγει το δρόμο για ότι θα επακολουθήσει στο Βρετανικό σινεμά με την έλευση των Μόντι Πάιθον», αναφέρει ο Αλέξης Δερμεντζόγλου στην έντυπη κριτική που θα διανεμηθεί στο κοινό.\nΣκηνοθεσία: Τζόζεφ Μακγκράθ\nΣενάριο: Τέρι Σάουδερν, Τζόζεφ Μακγκράθ\nΠαίζουν: Ρίνγκο Σταρ, Κρίστοφερ Λη, Ρίτσαρντ Ατένμπορο, Πήτερ Σέλλερς, Ίζαμπελ Τζινς, Γουίλφριντ Χάιντ-Γουάιτ, Λόρενς Χάρβεϊ, Λέοναρντ Φρέι, Καρολάιν Μπλάκιστον, Σπάικ Μίλιγκαν


Ετήσιο Τακτικό Συνέδριο ΚΕΔΕ: Ομιλία Φίλιππα Φίλιου [30.5.13]\nΑξιότιμοι υπουργοί, Αξιότιμοι εκπρόσωποι των κομμάτων, Αξιότιμοι βουλευτές, Αγαπητοί σύνεδροι, αγαπητοί συνάδελφοι. Το 2013 είναι χρονιά ορόσημο για τα Ιωάννινα. Φέτος συμπληρώνονται εκατό χρόνια ελεύθερου βίου για την Ηπειρωτική πρωτεύουσα και η επέτειος αυτή βρίσκει την περιοχή σε ένα κρίσιμο σταυροδρόμι. Αντιμέτωπη με νέες προκλήσεις, μεσούσης της οικονομικής κρίσης που πλήττει ολόκληρη τη χώρα. Ο Καλλικράτης δημιούργησε ένα εντελώς νέο τοπίο στο χώρο της Τοπικής Αυτοδιοίκησης. Απάντησε σε παθογένειες του παρελθόντος, αλλά κατά την εφαρμογή του αναδείχθηκαν και πολύ σοβαρά προβλήματα. Προβλήματα που πρέπει να αντιμετωπίσει άμεσα η Κυβέρνηση ώστε να διασφαλίσει το ρόλο και το κύρος της Αυτοδιοίκησης.Απαιτείται λοιπόν να δοθεί λύση σε μία σειρά θεσμικών κυρίως ζητημάτων που θα διευκολύνουν τη λειτουργία των Δήμων μας. Κι αυτό επειδή πολλές φορές ασφυκτιούμε μέσα σε ένα δαιδαλώδες και γραφειοκρατικό σύστημα που έχει δημιουργηθεί.Είχαμε τονίσει με έμφαση κατά το παρελθόν ότι η Τοπική Αυτοδιοίκηση δεν θα πρέπει να μετατραπεί σε μέρος του οικονομικού προβλήματος που αντιμετωπίζει το κεντρικό κράτος. Δυστυχώς η φωνή αυτή δεν ακούστηκε και τα αποτελέσματα είναι δραματικά. Οι περικοπές στους τακτικούς και θεσμοθετημένους πόρους, την τελευταία διετία, ξεπέρασαν το 50%...


Όσο κι αν λατρεύουμε τις τάσεις, είναι γεγονός ότι δεν μπορούμε να τις υποστηρίξουμε απόλυτα, χωρίς να έχουμε μια ολοκληρωμένη γκαρνταρόμπα. Αυτό ουσιαστικά σημαίνει, ότι υπάρχουν κάποια ρούχα και αξεσουάρ, που δεν υπολογίζουν σεζόν και τάσεις και είναι διαχρονικά.\nΕίναι αυτά τα staples που θα μας βοηθήσουν τελικά να χτίσουμε μια ολοκληρωμένη γκαρνταρόμπα. Αυτά θα μας βοηθήσουν να υιοθετούμε κάθε φορά τις εκάστοτε τάσεις της σεζόν.\nΠώς χτίζουμε μια ολοκληρωμένη γκαρνταρόμπα\nΑν και υπάρχουν ήδη κάποια staples που μας επιτρέπουν να έχουμε μια ολοκληρωμένη γκαρνταρόμπα, στην κατηγορία αυτή, μπορούμε, κατά καιρούς, να προσθέτουμε καινούργια. Αυτό μπορούμε να το κρίνουμε και από μόνες μας. Χωρίς απαραίτητα να πρέπει να μας πει κάποιος fashion expert ποια είναι αυτά. Αυτό μπορούμε να το καταφέρουμε, εξετάζοντας τη «διάρκεια ζωής» ή «μακροβιότητα» που μπορεί να έχει ένα ρούχο ή αξεσουάρ. Και θα σου δώσω ένα παράδειγμα, για να καταλάβεις τι εννοώ.\nΦέτος, τα chunky boots αποτελούν από τις μεγαλύτερες τάσεις στα παπούτσια. Η τάση αυτή δεν είναι μια που μας συστήνει η βιομηχανία της μόδας για πρώτη φορά. Έχει αυτή την «μακροβιότητα» που λέγαμε προηγουμένως. Αυτό μπορούμε να το καταλάβουμε βλέποντας ότι πρόκειται για μια αρκετά πρακτική τάση -πράγμα που σημαίνει ότι μπορούμε να φοράμε τα chunky boots ακόμα και κάθε μέρα. Ταιριάζουν με τα περισσότερα casual ρούχα της ντουλάπας μας, ενώ ταυτόχρονα, είναι άνετα. Έπειτα, το τι θεωρείται “staple” για μια ολοκληρωμένη γκαρνταρόμπα, είναι κάτι που μπορούμε να «αφήσουμε» στην προσωπική μας κρίση να αποφασίσει. Αυτό σημαίνει ότι εάν ένα ζευγάρι μαύρα chunky boots είναι ένα στιλ μπότας που εκπροσωπεί το στιλ μας, τότε μπορούμε να συνεχίσουμε να τα φοράμε και του χρόνου και του παραχόνου. Κάπως έτσι, «ζυγίζοντας» τάσεις-διαχρονικότητα και προσωπική αισθητική μπορούμε να χτίσουμε μια ολοκληρωμένη γκαρνταρόμπα.\nΠαρακάτω, 5 fashion items που θα σε βοηθήσουν να κάνει την αρχή.\nΗ μίντι φούστα υπάρχει καιρό τώρα στην ντουλάπα μας. Είναι ένα «πασπαρτού» ρούχο της γκαρνταρόμπας που μπορούμε να φορέσουμε σε πολλές διαφορετικές περιστάσεις. Από την έξοδο μέχρι και τη βόλτα στην πόλη. Εκτός αυτού, το ρούχο αυτό είναι και seasonless (μη-εποχιακό) που σημαίνει ότι μπορείς να το φοράς όλες τις σεζόν.\nΟι μπότες και τα μποτάκια με chunky σόλα, δεν πρόκειται να «πάνε» πουθενά τις επόμενες χρονιές. Ένα stylish ζευγάρι σαν αυτό, θα συνεχίσει να φοριέται από τις γυναίκες, λόγω της πρακτικότητας αλλά και κουλ διάθεσης που το χαρακτηρίζει.\nΤα denim ρούχα έχουν την τιμητική τους αυτή τη σεζόν. Αλλά στην πραγματικότητα ήταν πάντα μέρος των classics. Τα denim ρούχα, είτε πρόκειται για ένα τζιν μπουφάν ή παντελόνι είναι πουκάμισο με σιγουριά θα σε βοηθήσουν να αποκτήσεις μια ολοκληρωμένη γκαρνταρόμπα.\nΓνωστό και ως «φόρεμα πασπαρτού», το shirtdress είναι από τα ρούχα που θα φοράς μια ζωή. Το στιλ του είναι διαχρονικό. Το κόψιμό του κολακεύει τους περισσότερους σωματότυπους και φοριέται χειμώνα-καλοκαίρι.\nΌσα χρόνια κι αν περάσουν, τίποτα δεν θα ξεπεράσει την αβίαστη κομψότητα και coolness ενός δερμάτινου μπουφάν. Είτε πρόκειται για ένα biker jacket, είτε για ένα δερμάτινο σακάκι (σε ουδέτερη απόχρωση πάντα), να είσαι σίγουρη ότι με αυτό το ρούχο θα έχεις μια ολοκληρωμένη γκαρνταρόμπα.


Mad Clip: Είναι τόσο κακό που πήγε τόσος κόσμος στην κηδεία του και όχι στο προσκύνημα του Μίκη Θεοδωράκη; - Nitro Magazine\nΜίκης Θεοδωράκης και Mad Clip έφυγαν από την ζωή την ίδια μέρα, αλλά το λαϊκό προσκύνημα του ενός και η κηδεία του άλλου, συνοδεύτηκε από αριθμούς και όχι από το λυπηρό γεγονός του θανάτου.\nΤην περασμένη Πέμπτη συνέβησαν δύο τραγικά γεγονότα. Ο Μίκης Θεοδωράκης απεβίωσε στα 96 του χρόνια και ο Mad Clip σκοτώθηκε σε τροχαίο στη Βουλιαγμένη, στα 34 του. Δύο πρόσωπα άσχετα μεταξύ τους, με εντελώς διαφορετική πορεία στο καλλιτεχνικό στερέωμα και εποχή, που όμως βύθισαν στο πένθος τους συγγενείς τους, τους φίλους τους και τους θαυμαστές τους. Στα social media υπήρχαν εκ διαμέτρου πένθιμες αναρτήσεις, μέχρι φυσικά, να ξεκινήσουν τα πρώτα κακόβουλα και επικριτικά σχόλια.\nΑπό τη μία, ο Μίκης Θεοδωράκης ήταν ένας σπουδαίος καλλιτέχνης – σύμβολο για την Ελλάδα, ένας από τους λίγους διεθνούς εμβέλειας Έλληνες, με μακρά πορεία στην τέχνη. Η μουσική του –την οποία και υπηρέτησε για σχεδόν 80 χρόνια– ταξίδεψε σε όλο τον κόσμο, τα έργα του ερμηνεύτηκαν από κορυφαίους τραγουδιστές, ενώ άφησε το αποτύπωμά του και στην πολιτικοκοινωνική κατάσταση της χώρας από τη δεκαετία του ’60 και μετά.\nΑπό την άλλη, ο Mad Clip τα τελευταία χρόνια υπήρξε υπηρέτης της trap μουσικής – τα τελευταία τρία είχε γνωρίσει επιτυχία- έχοντας μεγάλη απήχηση στο νεανικό κοινό. Στην σύντομη καριέρα του πρόλαβε να συνεργαστεί και με μεγάλα ονόματα της σύγχρονης μουσικής, όπως την Ελένη Φουρέιρα, την Τάμτα και το Stan. Ήθελε, όπως λέγεται, να αφήσει την δική του ιστορία στην ελληνική trap μουσική και να μπορέσει στο μέλλον να βοηθήσει στα πρώτα τους βήματα και άλλους καλλιτέχνες. Το γκάζι στα 150 χλμ, δυστυχώς, δεν του επέτρεψε να κάνει το όνειρό του πραγματικότητα.\nΣε καμία περίπτωση δεν τίθεται θέμα σύγκρισης εδώ. Ωστόσο, αυτοί οι δύο άνθρωποι έχουν ένα κοινό. Τους έμελλε να φύγουν από τη ζωή την ίδια μέρα και να στηθεί στα κοινωνικά μέσα ένα ξέφρενο «πανηγύρι», με έμφαση χθες, όπου πολλοί ήταν εκείνοι που έσπευσαν να συγκρίνουν τις δύο ομολογουμένως τραγικές καταστάσεις, την κηδεία του trapper στο Παλαιό Φάληρο με το λαϊκό προσκύνημα του αείμνηστου στη Μητρόπολη Αθηνών.\nΕίναι λυπηρό και ασέβεια να υπολογίζουν κάποιοι το πόσοι πήγαν στον έναν και πόσοι στον άλλο. Το να σχολιάζουν, με πίκρα ή και όχι, το πόσο περισσότεροι βρίσκονταν εν τελεί στην κηδεία του Mad Clip. Έχουμε χάσει τη μπάλα γενικά σαν λαός, αλλά αυτό ξεπερνά κάθε όριο. Το να μην αντιλαμβάνεσαι, δηλαδή, πως μπροστά στον θάνατο οι αριθμοί και οι ποσότητες ωχριούν. Το να μην συνειδητοποιείς, πως η κάθε εποχή έχει τα δικά της πρότυπα κι αυτό είναι κάτι που μας αντιπροσωπεύει όλους. Από γενιά σε γενιά. Και είναι τουλάχιστον αισχρό να συζητάει κανείς τέτοιες στιγμές ποιον επέλεξε ο κόσμος να αποχαιρετήσει. Δικαίωμα του, απλά και ξεκάθαρα.\nΚαι στους δύο άξιζε ο αποχαιρετισμός στο φινάλε, για διαφορετικούς λόγους στον καθένα. Αυτό έχει σημασία και όχι το αλισβερίσι επικριτικών σχολίων.\nΑξίζει όμως να σημειωθεί και κάτι πολύ βασικό που το βλέπουμε όλο και περισσότερο. Η κάθε επόμενη γενιά δεν μαθαίνει, δεν λαμβάνει σωστά ερεθίσματα, δεν αναγνωρίζει και δεν ξεχωρίζει τον μουσικό πλούτο της χώρας, παρά μόνο εκτιμά και ταυτίζεται με τέχνες που είναι της «μόδας. Ακόμα και μετά την τεράστια αποθέωση του Μίκη Θεοδωράκη στο Καλλιμάρμαρο, μόλις το 2017, δεν δημιουργήθηκε κάποια σύνδεση με τη γενιά των 16 και κάτω που είναι κατά βάση το κοινό της trap σήμερα. Ή πιο σωστά, δεν είχαν μια καθοδήγηση στο να μάθουν και τον Μίκη.\nΤο πιο βασικό απ΄όλα όμως είναι ότι από τη μία είχαμε έναν πολύ σοκαριστικό και πρόωρο θάνατο, ενός ανθρώπου μόλις 34 ετών, ενώ από την άλλη έναν άνθρωπο που έφυγε πλήρης ημερών και είχε μάλιστα πει και ο ίδιος ότι απλώς περίμενε να πεθάνει. Είναι εύλογο λοιπόν το σοκ στην πρώτη περίπτωση να προσελκύσει περισσότερο κόσμο, αν θεωρήσουμε ότι αυτό λένε οι αριθμοί.


Ιδιοπαθείς Φλεγμονώδεις Νόσοι Του Εντέρου: Συμπτώματα & Διάγνωση\nΙδιοπαθείς Φλεγμονώδεις Νόσοι του Εντέρου: Συμπτώματα, Διάγνωση & Θεραπείες\nΙδιοπαθείς Φλεγμονώδεις Νόσοι του Εντέρου:…\nΌταν αναφερόμαστε στις ιδιοπαθείς φλεγμονώδεις νόσους του εντέρου εννοούμε ουσιαστικά την ελκώδη κολίτιδα και τη νόσο του Crohn. Πρόκειται για τις δύο βασικές φλεγμονώδεις παθήσεις που εμφανίζονται σε διαφορετικά τμήματα του εντέρου και, ανάλογα με την κάθε περίπτωση, η έκτασή τους ποικίλλει.\nΠοιες αιτίες οδηγούν στην ανάπτυξη ιδιοπαθών φλεγμονωδών νόσων του εντέρου;\nΤόσο στην ελκώδη κολίτιδα όσο και στη νόσο του Crohn οι αιτίες που οδηγούν στην ανάπτυξή τους δεν έχουν αποσαφηνιστεί. Θεωρείται ότι σημαντικό ρόλο παίζει η διαταραχή του ανοσοποιητικού συστήματος το οποίο αντιδρά σε βακτήρια που υπάρχουν στο έντερο. Συχνά οφείλεται και σε ιούς τους οποίους το ανοσοποιητικό σύστημα προσπαθεί να καταστρέψει, με αποτέλεσμα να επηρεάζεται το πεπτικό σύστημα.\nΕπίσης, έχει διαπιστωθεί ότι τα άτομα με οικογενειακό ιστορικό ιδιοπαθών φλεγμονωδών νόσων του εντέρου έχουν περισσότερες πιθανότητες να εμφανίσουν την πάθηση.\nΠαράγοντες που ενοχοποιούνται για την εμφάνιση των ιδιοπαθών φλεγμονωδών νόσων του εντέρου αφορούν στην κακή διατροφή του δυτικού κόσμου, καθώς και τη λήψη αντιβιοτικών από μικρή ηλικία. Συχνά αναφέρεται ότι οι συγκεκριμένες δυτικές συνήθειες ωθούν το έντερο στο να αντιδρά υπερβολικά και να αναπτύσσει φλεγμονή.\nΩστόσο, κάτι τέτοιο δεν είναι αποδεδειγμένο και οι παράγοντες αυτοί ενώ μπορούν να επιδεινώσουν τη νόσο, δεν αποτελούν αιτία εμφάνισής της.\nΣε ποιους ανθρώπους εμφανίζονται συχνότερα οι ιδιοπαθείς φλεγμονώδεις νόσοι του εντέρου;\nΟι άνθρωποι που εμφανίζουν συχνότερα ιδιοπαθείς φλεγμονώδεις νόσους του εντέρου ανήκουν στη λευκή φυλή και κυρίως στη βόρεια Ευρώπη και βόρεια Αμερική. Δεν υπάρχει διάκριση για την εμφάνιση της νόσου ανάμεσα στα δύο φύλα, ενώ οι πιο επιρρεπείς ηλικίες ανάπτυξής της είναι 10 – 40 και 55 – 60 ετών.\nΠοια συμπτώματα «μαρτυρούν» την ύπαρξη των ιδιοπαθών φλεγμονωδών νόσων του εντέρου;\nΤα συμπτώματα που εκδηλώνονται όταν υπάρχουν ιδιοπαθείς φλεγμονώδεις νόσοι του εντέρου είναι τα εξής:\nΈκκριση πυώδους υγρού από τον πρωκτό κατά την κένωση\nΣτην περίπτωση της νόσου του Crohn μπορεί να συνυπάρχει περιεδρικό συρίγγιο ή περιεδρικό απόστημα, καθώς και ραγάδα δακτυλίου.\nΑνάλογα με τη φάση και τον οργανισμό, τα παραπάνω συμπτώματα βρίσκονται σε έξαρση και ύφεση.\nΌταν πρόκειται για σοβαρότερης μορφής νόσο, τότε ο ασθενής μπορεί να εκδηλώσει:\nΙδιοπαθείς φλεγμονώδεις νόσοι του εντέρου: Πώς γίνεται η διάγνωση;\nΗ διάγνωση των φλεγμονωδών νόσων του εντέρου πραγματοποιείται από γενικό χειρουργό ή γαστρεντερολόγο και βασίζεται στο ιατρικό ιστορικό του ασθενούς και σε παρακλινικές εξετάσεις, όπως είναι:\nΜέθοδοι θεραπείας για τις ιδιοπαθείς φλεγμονώδεις νόσους του εντέρου\nΚαθώς πρόκειται για χρόνιες ασθένειες, βασικός στόχος της θεραπείας για τις ιδιοπαθείς φλεγμονώδεις νόσους του εντέρου είναι η αποδρομή και καταστολή των συμπτωμάτων.\nΗ επιλογή θεραπείας, κατά κανόνα, είναι συντηρητική και αφορά σε:\nΤροποποίηση της διατροφής και συνέπεια σε αυτή\nΣε περιπτώσεις όπου η συντηρητική θεραπεία δε μπορεί να αποδώσει και στην ύπαρξη σοβαρών επιπλοκών κρίνεται απαραίτητη η χειρουργική επέμβαση.\nΗ μέθοδος χειρουργικής αντιμετώπισης ορίζεται με βάση το περιστατικό και τις ιδιαίτερες ανάγκες του ασθενούς.\nΜία από τις πιο σύγχρονες και ελάχιστα επεμβατικές τεχνικές χειρουργικής αποκατάστασης είναι η λαπαροσκόπηση, η οποία εξασφαλίζει μειωμένη αιμορραγία, ελάχιστο μετεγχειρητικό πόνο και γρήγορη ανάρρωση.\nΟ ασθενής δεν υποβάλλεται στην ταλαιπωρία του ανοικτού χειρουργείου και σε πολυήμερη νοσηλεία, ενώ παράλληλα μπορεί να επιστρέψει σύντομα στις καθημερινές του δραστηριότητες.


Οι άνθρωποι πίσω από τη λύση του μυστηρίου στην υπόθεση δολοφονίας της Βιολόγου - Άποψη του Νότου\nΒγαίνουν από τα μαγαζιά για τσιγάρο και δε γυρνάνε να πληρώσουν ποτέ!\nΕλεύθερος ο 20χρονος Ελληνας ναυτικός που απήχθη από πειρατές στο Τόγκο\nΜ. Λέκκας: Ερχονται ισχυρές βροχές, καταιγίδες και θυελλώδεις νοτιάδες στην Κρήτη\nΧερσόνησος: Ο έλεγχος στο σπίτι ζευγαριού αποκάλυψε την κοκαΐνη\nΤροποποιήσεις στα δρομολόγια του "ΠΡΕΒΕΛΗΣ" λόγω κακοκαιρίας\nΔιπλή τραγωδία για τον σμηναγό Γιώργο Ανδρουλάκη από τον Χάρακα\nΜια υπέροχη Χριστουγεννιάτικη γιορτή μας περιμένει στην Πόμπια!\nΔιανομή Προϊόντων ΚΕΑ - ΤΕΒΑ στο Δήμο Φαιστού\nΔήμος Φαιστού: Χρηματοδότηση 5.900 ευρώ για τα αδέσποτα ζώα\nΚρήτη: Η Πυροσβεστική τιμά τους προστάτες της και ανοίγει τις πόρτες της για το κοινό\nΞερίζωσαν τα δεντράκια από την δεντροφύτευση των μαθητών του Δημοτικού Σχολείου Ζαρού\nΕορτάζει σήμερα ο Άγιος Ευστράτιος του Γυμνασίου Λυκείου Αγίων Δέκα\nΠαιδική θεατρική παράσταση στο Πολύκεντρο Μοιρών\nΞεκίνησε το Χριστουγεννιάτικο παζάρι ΑμεΑ στο Τυμπάκι\nΔράση καθαριότητας στο ΕΠΑΛ Μοιρών (φώτο)\nΗράκλειο: Ένοπλη ληστεία σε μίνι – μάρκετ\nΑυτός είναι ο καθηγητής από την Κρήτη που κατηγορείται για βιασμό 9χρονου αγοριού\nΟ «Ετεοκλής» για μια μέρα φέρνει βροχές, καταιγίδες και πυκνές χιονοπτώσεις\nΧαστούκι της ΕΕ στην Τουρκία: «Παράνομη η συμφωνία με τη Λιβύη» -Ασπίδα σε Ελλάδα και Κύπρο\nΗ Ιρίνα Σάικ ποζάρει με εσώρουχα στο μπάνιο του σπιτιού της\nΚεγκέρογλου: Να καταβληθεί το κοινωνικό μέρισμα χωρίς αποκλεισμούς\nΡάμπες και χώροι υγιεινής για ΑμεΑ στο Δημοτικό σχολείο Αγίας Γαλήνης!\nΤην Κυριακή 15 η φωταγώγηση του Χριστουγεννιάτικου δέντρου στο Τυμπάκι!\n"Έρχονται" τα Χριστούγεννα την Κυριακή στην Φανερωμένη\n«Χριστούγεννα στην Γόρτυνα – Γιορτάζουμε μαζί!»\nΚρήτη: Οργή για τον πατέρα-βιαστή: «Ήταν πάρα πολύ όμορφη», είπε για την κόρη του\nΑρχική > Κρήτη > Οι άνθρωποι πίσω από τη λύση του μυστηρίου στην υπόθεση δολοφονίας της Βιολόγου\nΟι δύο άνδρες που ζουν σε χωριό του Δήμου Πλατανιά είναι ερασιτέχνες ερευνητές.\n18/07/2019 | 15:53\n«Όταν είδαμε το σώμα και καταλάβαμε ότι ήταν άνθρωπος, παγώσαμε» λένε οι δύο άνδρες που βρήκαν το σώμα της άτυχης Αμερικανίδας τη Δευτέρα 8 Ιουλίου.\nΈκτoτε ξεκίνησε να ξετυλίγεται ο μίτος της υπόθεσης που κατέληξε στη σύλληψη του 27χρονου. Οι δύο άνδρες που ζουν σε χωριό του Δήμου Πλατανιά είναι ερασιτέχνες ερευνητές και τους αρέσει να επισκέπτονται σπήλαια και καταφύγια του Β’ Παγκοσμίου πολέμου.\nΟ πρώτος εξ αυτών σημειώνει:\n«Πήγαμε σχεδόν τυχαία τις ημέρες αυτές στο καταφύγιο. Το έχουμε χόμπι να πηγαίνουμε σε σπηλιές και καταφύγια και να τα εξερευνούμε. Πηγαίνουμε σε 10-15 το χρόνο. Το συγκεκριμένο καταφύγιο ξέραμε ότι υπάρχει από χάρτες, δεν ξέραμε την είσοδο. Την βρήκα την είσοδο τη Δευτέρα 8 Ιουλίου, το πρότεινα στο φίλο μου και πήγαμε. Λίγο πριν σουρουπώσει μπήκαμε μέσα» τονίζει ο συνομιλητής μας. Μπαίνοντας στο καταφύγιο διαπίστωσαν ότι είναι ίσιο, σε κάποια σημεία υπάρχουν καθιζήσεις και έχει αρκετούς θαλάμους. Αφού προχώρησαν αρκετά μέσα στο καταφύγιο διαπίστωσαν πως «είχε λίγη μυρωδιά, δεν θέλαμε να το πιστέψουμε (σ.σ. ότι πρόκειται για ανθρώπινο πτώμα) γιατί συνήθως πετάνε σκουπίδια σε αυτά τα καταφύγια. Τα επόμενα δευτερόλεπτα είδαμε ότι ήταν κάτι σαν σώμα. Πλησιάζοντας καταλάβαμε ότι πρόκειται για άνθρωπο. Είδαμε κανονικά το σώμα, μόνο το πρόσωπο της ήταν προς τα κάτω. Εγώ πλησίασα σε απόσταση ενός μέτρου… τα χάσαμε, βγήκαμε έξω πήγαμε γρήγορα στο Αστυνομικό Τμήμα στις Βουκολιές και το καταθέσαμε.\nΌταν είδα τη σορό δεν πήγε το μυαλό μου στην Αμερικανίδα γιατί το σώμα ήταν πολύ αδύνατο και πιστέψαμε ότι ήταν μικρής ηλικίας. Αφού και στους αστυνομικούς είπαμε ότι είναι σώμα ηλικίας από 25 έως 35 χρονών δεν πιστεύαμε ότι ήταν 60 ετών. Μόλις μπήκαν οι αστυνομικοί μέσα και το βρήκαν είπαν ότι είναι Αμερικανίδα». Αρχικά οι υποψίες έπεσαν πάνω τους αλλά γρήγορα και οι αστυνομικοί κατάλαβαν ότι οι δύο άνδρες όχι μόνο δεν είχαν καμία ενοχή, αλλά χάρη στην περιέργεια τους να ερευνούν καταφύγια είχαν βρει πολύτιμα στοιχεία για την έρευνα τους.\n«Το πρώτο διήμερο -τριήμερο μετά την εύρεση του σώματος ήταν δύσκολο γιατί ήμασταν οι πρώτοι επιλαχόντες. Δεν φοβηθήκαμε γιατί ξέρουμε ότι με την τεχνολογία που υπάρχει σήμερα, τους εργαστηριακούς ελέγχους το DNA σίγουρα θα έβρισκε τον ένοχο η αστυνομία. Εμείς δεν αλλοιώσαμε στοιχεία. Τα παιδιά της αστυνομίας έκαναν τη δουλειά τους όπως έπρεπε και δεν είχαμε κάποιο ιδιαίτερο πρόβλημα. Όταν μάθαμε ότι έπιασαν τον δράστη στην αρχή πέσαμε από τα σύννεφα γιατί κυκλοφορούσαν οι φήμες ότι ο θάνατος της είχε να κάνει με τη δουλειά και τις εφευρέσεις που έκανε» λέει ο πρώτος ερευνητής. Ο δεύτερος και νεώτερος ερευνητής τονίζω ότι τις επισκέψεις τους σε σπήλαια και καταφύγια «τις κάνουμε συνήθως τις Δευτέρες επειδή έχω ρεπό και είναι ελεύθερη μέρα για μένα. Με πήρε τηλέφωνο ο φίλος μου και μου είπε ότι βρήκε την είσοδο του καταφυγίου και μπορούμε να πάμε. Μπήκαμε μέσα. Όταν είσαι μέσα σε μια σπηλιά δεν μυρίζει καθαρό αέρα. Ο φίλος μου κατάλαβε πρώτος τη δυσοσμία, μου το είπε και του απάντησα ότι “τίποτα ζώο είναι”. Πλησιάζοντας μου το είπε αλλά και πάλι δεν πήγε το μυαλό μου. Πλησιάζοντας πιο κοντά την είδαμε. “Κολλήσαμε” μέχρι να καταλάβουμε ότι είναι όντως άνθρωπος. Φώναξα στο φίλο μου να φύγουμε. Δεν πήγε το μυαλό μου ότι ήταν η Σ. Ήτον.\nΥπολόγιζα ότι δεν είναι πάνω από 35 ετών ο άνθρωπος που βρήκαμε. Όταν άκουσα ότι έπιασαν τον 27χρονο ηρεμήσαμε λιγάκι αλλά ακόμα υπάρχει ο φόβος γιατί τέτοια δολοφονία και έτσι όπως την έκανε δεν την κάνει ο καθένας». Οι δύο άνδρες συλληπήθηκαν την οικογένεια για το χαμό της 60χρονης και έδωσαν τα συγχαρητήρια τους στην ελληνική αστυνομία για τη γρήγορη επίλυση της υπόθεσης.\nΑίμα της γυναίκας στα παπούτσια του δράστη\nΑίμα που ανήκει στη Σούζαν Ήτον εντοπίσθηκε πάνω στα παπούτσια του 27χρονου που εστάλησαν όπως και άλλα προσωπικά του αντικείμενα στη Διεύθυνση Εγκληματολογικών Ερευνών στην Αθήνα.\nΣτα εργαστήρια της Διεύθυνσης έχουν παρθεί και δείγματα από πιθανόν σπερματικό υγρό του δράστη προκειμένου να διαπιστωθεί αν ισχύει η ομολογία του ότι βίασε την 60χρονη. Την ίδια ώρα αλλοδαπή μόνιμη κάτοικος στο Καστέλι Κισάμου δήλωσε στην αστυνομία ότι αναγνώρισε το λευκό αυτοκίνητο του δράστη, ως το αυτοκίνητο που πριν από δύο μήνες είχε προσπαθήσει να την κτυπήσει. Μάλιστα η γυναίκα και τότε είχε δηλώσει το περιστατικό στο Α.Τ. Κισάμου ωστόσο δεν είχε εντοπιστεί ο οδηγός του αυτοκίνητου.\nΣύμφωνα με πληροφορίες η αστυνομία εκτιμά πως ο 27χρονος έδρασε μόνος του και δεν είχε συνεργάτη διαψεύδοντας σχετικά δημοσιεύματα. O 27χρονος θα οδηγηθεί αύριο σε εισαγγελέα και ανακριτή προκειμένου να απολογηθεί για τις πράξεις του. Κατηγορείται για ανθρωποκτονία, βιασμό και οπλοφορία. Σημειώνεται ότι ο δικηγόρος που είχε αναλάβει να τον υπερασπιστεί αρχικά δήλωσε παραίτηση από την υπόθεση.\nΤροποποιήσεις στα δρομολόγια του “ΠΡΕΒΕΛΗΣ” λόγω κακοκαιρίας\nΔιανομή Προϊόντων ΚΕΑ – ΤΕΒΑ στο Δήμο Φαιστού\nCategories: Νότια Κρήτη, Αυτοδιοίκηση, Περιβάλλον\nCategories: Νότια Κρήτη, Εκπαίδευση, Περιβάλλον


Παπαγεωργίου στην ΑΕ Πιερέων | Onsports.gr\nhome ΠοδόσφαιροΔ' ΕθνικήΔ΄Εθνική - 1ος ΌμιλοςΠαπαγεωργίου στην ΑΕ Πιερέων Κοινοποιήστε\nΠαπαγεωργίου στην ΑΕ Πιερέων\tΣυντάκτης: Onsports Team\nΔημοσίευση: Παρασκευή, 10 Ιουνίου 2011 18.42\nΣτην ΑΕ Πιερέων 2004 έχουν συνηθίσει να παίρνουν ρίσκα και μέχρι στιγμής όλα τους πάνε καλά. Ιδιαίτερα δε στο θέμα προπονητή έχουν… διορατικότητα.\tΡίσκαραν πριν δύο χρόνια ρίχνοντας στα βαθιά (από τερματοφύλακα έγινε προπονητής Δ’ Εθνικής) το Νίκο Καραμπετάκη και πέτυχαν. Το βράδυ της Πέμπτης (9/6) είχαν συνάντηση και συμφώνησαν με τον τεχνικό Παναγιώτη Παπαγεωργίου ώστε να αναλάβει τα ηνία του συλλόγου. Έχει προϋπηρεσία στο τοπικό πρωτάθλημα της ΕΠΣ Καβάλας, στον Ατρόμητο Ακροβουνίου, στον Πλατανότοπο και στα τμήματα υποδομής της Δόξας Λυδίας. Κάνει, πλέον, ένα μεγάλο βήμα στην καριέρα του αφού θα πρέπει να κολυμπήσει στα βαθιά. Μην ξεχνάμε ότι η ΑΕ Πιερέων 2004 τερμάτισε φέτος τρίτη στον 1ο όμιλο της Δ’ Εθνικής, ενώ ήταν φιναλίστ στο θεσμό του Κυπέλλου.


Basketblog.gr | EUROLEAGUE | EUROLEAGUE | Μπαρτζώκας: «Πρέπει να κοιτάξουμε το επόμενο ματς,έχουμε έλλειψη δημιουργίας»\nΟ Ολυμπιακός μετά την μεγάλη του επιτυχία απέναντι στην Villeurbanne και τη νίκη με 77-68 κοιτάει ήδη την επόμενη ημέρα. Ο Γιώργος Μπαρτζώκας αναφέρθηκε μεταξύ άλλων και στο θέμα της οχτάδας.\n20.02.2020 22:04 / Βasketblog\nΜετά τη νίκη απέναντι στη γαλλική Villeurbanne ο προπονητής του Ολυμπιακού Γιώργος Μπαρτζώκας μίλησε για αρκετά θέματα. Αναφέρθηκε μεταξύ άλλων και στο θέμα της οχτάδας και για τα όσα λέγονται για αυτή μετά από μία νίκη των "ερυθρολεύκων". Μίλησε με πολύ θετικά λόγια τόσο για τον Ellis, όσο και για τον νεαρό Αλέξανδρο Νικολαϊδη.\nΔείτε αναλυτικά τι δήλωσε ο έμπειρος προπονητής των Πειραιωτών:\n«Συγχαρητήρια σε όλο τον οργανισμό για μία σημαντική νίκη, με όλα τα προβλήματα που είχαμε. Χρειάστηκε να παίξουμε καλή άμυνα για δεύτερο σερί ματς, γιατί είναι προφανές πως έχουμε έλλειψη δημιουργίας. Χρειάστηκε να αλλάξουμε λίγο την προσέγγισή μας στο παιχνίδι. Θέλω να ευχηθώ στον Μιλουτίνοφ, περιμένουμε τα αποτελέσματα, να είναι καλά και να μην έχει κάτι σοβαρό. Επίσης θέλω να ευχηθώ στην ποδοσφαιρική ομάδα, που παίζει σε λίγο με την Άρσεναλ», ανέφερε αρχικά στη συνέντευξη Τύπου ο Έλληνας τεχνικός.\n«Πρέπει να κάνουμε καλύτερη την ομάδα. Πήραμε δύο παίκτες που θα μας βοηθήσουν πολύ. Ο Έλις είναι πολύ σημαντικός και μας βοηθάει. Θέλουμε να χτίσουμε έναν κορμό 10-11 παικτών για να χτυπήσουμε όλα τα παιχνίδια. Κάθε φορά που κάνουμε μία, δύο νίκες, λένε για οκτάδα. Αυτό δεν μας βοηθά, πρέπει να κοιτάξουμε το επόμενο ματς».\nΓια την άμυνα και τα λίγα φάουλ, είπε: «Είπαμε να βγούμε με πέντε φάουλ όλοι, παρά να προσέξουμε σε αυτό το σημείο. Έπρεπε να παίξουμε καλύτερη άμυνα, αφού υπάρχει θέμα στην επίθεση».\nΓια την παρουσία των Νικολαίδη και Pokusefski, τόνισε: «Φυσικά είμαι χαρούμενος. Ο Ποκουσέφσκι δεν είναι ακόμα έτοιμος γι΄αυτή την ένταση. Μπορεί να έγινε λόγω ανάγκης, αλλά ήταν και το καλό απ'όλη την υπόθεση».


Tο κοριτσάκι της φωτογραφίας είναι γνωστή Ελληνίδα παρουσιάστρια - Mothersblog.gr\n…και μητέρα δύο παιδιών.\nΓεννήθηκε και μεγάλωσε στη Θεσσαλονίκη. Από μικρή ηλικία έδειχνε ενδιαφέρον για τη μουσική και το τραγούδι, γι' αυτό φοίτησε σε μουσικό γυμνάσιο και λύκειο.\nΌπως γράφει το wikipedia.org το 2004 ξεκίνησε να εργάζεται ως δημοσιογράφος στον τηλεοπτικό σταθμό Alpha TV. Τη σεζόν 2004-2005 πέρασε ξανά μπροστά από τις κάμερες ως συμπαρουσιάστρια του Θέμου Αναστασιάδη στη βραδινή σατιρική εκπομπή «Όλα 5» στον Alpha και το καλοκαίρι του 2005, πήρε μεταγραφή στο Mega Channel και την πρωινή ψυχαγωγική εκπομπή «Όμορφος Κόσμος το πρωί». Ακολούθησαν μεταγραφές και σε άλλους τηλεοπτικούς σταθμούς ενώ από τον Οκτώβριο του 2018 μέχρι σήμερα παρουσιάζει την πρωινή ψυχαγωγική εκπομπή «Έλα Χαμογέλα!» στο Open.\nΌπως καταλάβατε , το κοριτσάκι της φωτογραφίας είναι η Σίσσυ Χρηστίδου. Εκτός από επιτυχημένη παρουσιάστρια και you tuber είναι και μια ευτυχισμένη μαμά δύο αγοριών, του Φίλιππου και του Mike.\nΠολύ συχνά δημοσιεύσει φωτογραφίες μαζί τους και μερικές από τις πιο πρόσφατες μπορείτε να τις δείτε στη gallery που ακολουθεί.\nΣΙΣΣΥ ΧΡΗΣΤΙΔΟΥ ΠΑΙΔΙΚΗ ΦΩΤΟ


Τα μυστικά της Ευτυχίας σύμφωνα με τους Αρχαίους Έλληνες. | Τι λες τώρα;\nHome \_ Αρχαίοι Έλληνες \_ Τα μυστικά της Ευτυχίας σύμφωνα με τους Αρχαίους Έλληνες.\nΤι λες τώρα; 28 Ιουλίου, 2015 2:49 ΠΜ\nΤην ευτυχία, τη μακαριότητα, την έχει μέσα του, φτάνει να… παραμερίσει όσα τον ενοχλούν και του κάνουν κόλαση τη ζωή. Εδώ σας δίνουμε 10 μικρά αλλά πολύτιμα μαθήματα ευτυχίας που μας δίνουν οι αρχαίοι πρόγονοι μας!\n1. Κάνε τα πάντα με αγάπη! Ζούμε με συναισθήματα, όχι με τις ώρες στο ηλιακό ρολόι. Θα έπρεπε να μετράμε το χρόνο με τους χτύπους της καρδιάς. – Αριστοτέλης\nΗ αγάπη είναι η αιτία ενότητας όλων των πραγμάτων – Αριστοτέλης\n«Οι μικρές ευκαιρίες είναι συχνά η αρχή μεγάλων έργων». – Δημοσθένης\n«Εκείνος που ξέρει να ακούει επωφελείται ακόμη κι από εκείνους που μιλούν άσχημα». -Πλούταρχος\n«Δεν υπάρχει τίποτα «μεγάλο» που δημιουργείται ξαφνικά…Ένα τσαμπί σταφύλια χρειάζεται χρόνο να ανθίσει, να καρποφορήσει και να…ωριμάσει»! – Επίκτητος\n6. Πάντα να σκέφτεσαι και να «νιώθεις» θετικά Η θετική σκέψη είναι δημιούργημα των αρχαίων Ελλήνων.\nΕστιάστε πάντα στο παρόν και στους λόγους για τους οποίους χαίρεστε! Απομακρύνετε από τη ζωή σας τους αρνητικούς ανθρώπους και φροντίστε πάντα να περιβάλλεστε από ανθρώπους με θετική ενέργεια. Και όπως λένε και οι Αρχαίοι ημών πρόγονοι:\n«Αυτό που μπορούμε να επιτύχουμε εσωτερικά θα αλλάξει την εξωτερική πραγματικότητα.» – Πλούταρχος\n8. Οι δύσκολες καταστάσεις είναι που μας κάνουν πιο θαρραλέους «Το θάρρος μας δε φαίνεται στις καθημερινές μας χαρούμενες σχέσεις, αλλά στις προκλήσεις της ζωής και τις αντιξοότητες» – Επίκουρος\n9. Μην αντιστέκεσαι στο πεπρωμένο σου «Κανείς δεν μπορεί να ξεφύγει από το πεπρωμένο του» – Πλάτων\n10. Δες τα λάθη σου θετικά και σαν εμπειρίες που θα κινούνται προς την κατεύθυνση των ονείρων σου. «Αυτός που κάνει τα περισσότερα κάνει τα περισσότερα λάθη» – Ευριπίδης.\nΑυτό το κερί σε σχήμα αυγού “εκκολάπτεται” όσο καίγεται!


GLOBALGUIDE - ΠΑΛΙΑΤΖΗΣ ΓΑΛΑΤΣΙ, ΑΝΤΙΚΕΣ ΓΑΛΑΤΣΙ\nΠΑΛΙΑΤΖΗΣ ΘΕΣΣΑΛΟΝΙΚΗ ΑΔΕΙΑΣΜΑ ΣΠΙΤΙΟΥ : ΠΑΛΙΑΤΖΗΣ\nΠΑΛΙΑΤΖΗΣ ΑΓΟΡΑΖΟΥΜΕ ΕΠΙΠΛΑ ΘΕΣΣΑΛΟΝΙΚΗ\nΠΑΛΙΑΤΖΗΣ ΕΠΙΠΛΑ ΚΑΝΑΠΕΔΕΣ ΘΕΣΣΑΛΟΝΙΚΗ : ΠΑΛΙΑΤΖΗΣ ΕΠΙΠΛΑ\nΑΔΕΙΑΣΜΑ & ΕΞΕΙΔΙΚΕΥΜΕΝΟΣ ΚΑΘΑΡΙΣΜΟΣ. Το έγινε ο . Website. ΣΧΕΤΙΚΕΣ ΑΝΑΖΗΤΗΣΕΙΣ ΓΙΑ ΠΑΛΙΑΤΖΗΣ ΘΕΣΣΑΛΟΝΙΚΗ Αντίκες Θεσσαλονίκη (Κέντρο - Δήμος) Αντίκες Βιομηχανική Περιοχή Θεσσαλονίκης (Σίνδος). ® Παλιατζής Κομνηνός Αλέξης-Tηλ: ZHTΗΣΤΕ ΜΟΥ ΕΛΕΥΘΕΡΑ.!! ΦΩΤΟ & VIDEO ΕΡΓΑΣΙΩΝ! ΟΙΚΙΩΝ-ΥΠΟΓΕΙΩΝ-ΤΑΡΑΤΣΩΝ κλπ. Τηλέφωνα.\nΠάρτι «βόμβες» σε υπόγεια μαγαζιών και ιδιωτικές ταράτσες στη Θεσσαλονίκη - Τα άτομα προσκαλούνται μέσω. Στίχοι: ΠυθαγόραςΜουσική: Χρήστος ΝικολόπουλοςΠρώτη εκτέλεση: Στέλιος ΚαζαντζίδηςΤο. Εξυπηρέτηση ΣΕ όλη Την Αθήνα Και επαρχία παλιατζησ που αγοραζει αγοράζω όλα τα παλιά πράγματα που δεν χρειάζεται άμεσα Και μετρητά με ένα τηλέφωνο πίνακες μπιμπελο πορσελάνης βιβλία δίσκους επαργυρα σκεύη καθαρίζω αποθήκες.!\nΞΕΝΟΔΟΧΕΙΩΝ-biomhxaniΩΝ ΑΠΟΞΗΛΩΣΕΙΣ & ΠΕΡΙΣΥΛΛΟΓΗ ΥΛΙΚΩΝ. 0. Blogger makes it simple to post text, photos and video onto your personal or team blog. παλιατζησ που αγοραζει Δες τον Χάρτη της Πυλαίας Θεσσαλονίκης, ψάξε διευθύνσεις και βρες διαδρομές με την παλιατζησ που αγοραζει βοήθεια της εύρεσης γεωγραφικής θέσης. Πιστοποιημένοι ®.\nΓΙΑ ΚΑΘΕ ΕΡΓΑΣΙΑ ΠΑΛΙΑΤΖΗ ΣΤΗΝ ΘΕΣΣΑΛΟΝΙΚΗ & ΣΤΗΝ ΧΑΛΚΙΔΙΚΗ. ΠΑΛΙΑΤΖΗΣ ΘΕΣΣΑΛΟΝΙΚΗ ΑΔΕΙΑΣΜΑ ΣΠΙΤΙΟΥ. > ΘΕΣΣΑΛΟΝΙΚΗ-ΧΑΛΚΙΔΙΚΗ:bΡΕΣ ΤΩΡΑ ΠΑΛΙΑΤΖΗ ΓΙΑ ΑΔΕΙΑΣΜΑ ΧΩΡΩΝ! (1) Μαΐου (1) ΠΑΛΙΑΤΖΗΣ - AΔΕΙΑΣΜΑ ΧΩΡΩΝ ΘΕΣΣΑΛΟΝΙΚΗ. Στο παλαιοπωλείο Αργύρης Βασιλείου στην παλιατζησ που αγοραζει Θεσσαλονίκη & στην Αθήνα παλιατζησ που αγοραζει Αττικής ο παλιατζής αναλαμβάνει αγορά και πώληση παλαιών αντικών τοις μετρητοίς. Πιστοποιημένοι ®.\nΒρείτε άμεσα θέσεις εργασίας στη Θεσσαλονίκη. > ΠΑΛΑΙΑΤΖΗΣ-ΠΑΛΑΙΟΠΩΛΗΣ ΜΟΝΑΣΤΗΡΑΚΙ > ΠΑΛΙΑΤΖΗΣ -ΑΓΟΡΑΖΩ ΠΑΛΙΑ-ΚΑΘΑΡΙΖΩ ΥΠΟΓΕΙΑ & ΤΑΡΑΤΣΕΣ. παλιατζης επιπλων παλιατζης τηλεφωνο παλιατζης ηλεκτρικες συσκευες αδειασμα χωρων θεσσαλονικη παλιατζης σιδερα θεσσαλονικη παλιατζης αδειαζω. Αρχειοθήκη ιστολογίου.!\nKατάλογος Παλιατζήδων-Παλαιοπωλείων & Υπηρεσιών ''ΑΓΟΡΑΖΩ ΠΑΛΙΑ'': bρείτε ΆΜΕΣΑ τον ΣΥΝΕΡΓΑΤΗ που Χρειάζεστε σε ΠΑΝΕΛΛΑΔΙΚΗ ΚΑΛΥΨΗ! Παλιατζης που αγοραζει θεσσαλονικη. ΖΗΤΗΣΤΕ ΜΟΥ ΕΛΕΥΘΕΡΑ ΣΥΣΤΑΣΕΙΣ ΠΕΛΑΤΩΝ. ΚΑΛΕΣΕ ΤΩΡΑ!! ΠΑΛΙΑΤΖΗΣ ΕΠΙΠΛΑ ΚΑΝΑΠΕΔΕΣ ΘΕΣΣΑΛΟΝΙΚΗ παλιατζης θεσσαλονικη παλιατζης τηλεφωνο παλιατζης ηλεκτρικες συσκευες παλιατζης σιδερα θεσσαλονικη παλιατζης αδειαζω σπιτια αδειασμα χωρων. ΥΠΗΡΕΣΙΕΣ ΠΑΛΙΑΤΖΗ ΣΕ ΘΕΣΣΑΛΟΝΙΚΗ-ΚΟΜΝΗΝΟΣ ΑΛΕΞΗΣ (ΠΙΣΤΟΠΟΙΗΜΕΝΟΣ ΠΑΛΙΑΤΖΗΣ). παλιατζησ νεα ιωνια 88, 88% παλιατζησ νεα σμυρνη 88, 88% παλιατζησ νεο ηρακλειο 88, 88% παλιατζησ ναυπλιο 88, 88% παλιατζησ ξανθη 88, 88% παλιατζησ Estimated Reading Time: 3 mins.\nΤο παλαιοπωλείο ΤΟΛΙΑΣ, στην Αθήνα, με μεγάλη εμπειρία στο χώρο από το , αγοράζει τοις μετρητοίς όλα τα είδη σε οποιαδήποτε κατάσταση. ® ΚΟΜΝΗΝΟΣ ΑΛΕΞΗΣ & ΟΙΚΟΓΕΝΕΙΑ ΚΟΜΝΗΝΟΥ.! ΤΗΛ Oδηγός Παλιατζή Σε Αθήνα & Νομό Αττικής.\nBlogger is a free blog publishing tool from Google for easily sharing your thoughts with the world. ΠΑΛΙΑΤΖΗΣ ΑΝΤΙΚΕΣ ΠΑΛΑΙΟΠΩΛΕΙΟ ΑΓΟΡΑ ΠΑΛΑΙΩΝ ΑΝΤΙΚΕΙΜΕΝΩΝ ΓΑΛΑΤΣΙ ΠΑΠΑΔΟΠΟΥΛΟΣ ΣΤΑΜΑΤΙΟΣ Ελευθερίου Βενιζέλου 46, ΓΑΛΑΤΣΙ , ΑΤΤΙΚΗ ΑΓΟΡΑ.ΑΦΟΙ ΚΟΜΝΗΝΟΥ (ΘΕΣΣΑΛΟΝΙΚΗ) ΟΧΗΜΑΤΑΣΥΝΕΡΓΕΙΟ atomΩΝ. παλιατζησ νεα ιωνια 88, 88% παλιατζησ νεα σμυρνη 88, 88% παλιατζησ νεο ηρακλειο 88, 88% παλιατζησ ναυπλιο 88, 88% παλιατζησ ξανθη 88, 88% παλιατζησ. ΠΑΛΙΑΤΖΗΣ ΠΑΛΑΙΟΠΩΛΕΙΟ ΘΕΣΣΑΛΟΝΙΚΗ παλαιοπωλειο μπιτ παζαρ πωληση παλαιων επιπλων θεσσαλονικη παλιατζιδικα θεσσαλονικης το μικρο μοναστηρακι θεσσαλονικη μπιτ παζαρ θεσσαλονικη . Θεσσαλονίκη: Τα παλιατζησ που αγοραζει μαγαζιά κλείνουν και η διασκέδαση συνεχίζεται στα υπόγειά τους. Είναι ανεπίτρεπτο όμως, σήμερα, ύστερα από τόσα χρόνια ταλαιπωρίας, η Πλατεία Ελευθερίας να «ανοίγει» και πάλι, στην προηγούμενη κατάστασή της, χωρίς προοπτική. ΑΜΕΣΗ & 24ωρή Εξυπηρέτηση! ΤΗΛ.\nΠαλιατζης που αγοραζει θεσσαλονικη. ΠΑΛΙΑΤΖΗΔΕΣ ΣΕ ΘΕΣΣΑΛΟΝΙΚΗ/ΧΑΛΚΙΔΙΚΗ. Δεκάδες νέες θέσεις εργασίας δημοσιεύονται καθημερινά από εταιρείες που προσλαμβάνουν στη Θεσσαλονίκη. Αγοράζουμε αντίκες.\nCosmote υποστήριξη πελατών\nΗ ΕΡΕΥΝΑ - Καθημερινή Πολιτική και Οικονομική Εφημερίδα\nΒαψίματα - Επισκευές σε εξωτερική τοιχοποιία σπιτιών, κτιρίων


Dony's (not only) New Stuff for Old Computers: Η ιστορία μιας Amiga 600 - Επεισόδιο 3\nΈφτασε λοιπόν η ώρα η ώρα να κάνω αυτό που όλο και περισσότερο βαριέμαι τα τελευταία χρόνια - ναι, είναι καθαρά σημάδι της ηλικίας! -, το να ανοίξω την Amiga προκειμένου να εγκαταστήσω τις 2 επεκτάσεις μνήμης και τη νέα ROM. Παραδόξως, και σε πλήρη αντίθεση με τα όσα περίμενα, ούτε βατράχια βρήκα μέσα, ούτε σκουριές, ούτε... μελισσοφωλιές (!): μόνο λίγη σκόνη, that's it. Α, και φυσικά το πολύ μακρύ καλώδιο για τον σκληρό δίσκο για το οποίο με είχε... προειδοποιήσει ο Διαμαντής!\nΤο πρώτο πράγμα που διαπίστωσα ήταν το ότι θα έπρεπε να φύγει η βάση του σκληρού δίσκου, προκειμένου να χωρέσει η επέκταση της fast RAM. Μικρό το κακό, μιας και ο δίσκος ήταν απλά ξαπλωμένος ανάποδα επάνω της!\nΑφαίρεσα λοιπόν την βάση του σκληρού και κούμπωσα την 4ΜΒ fast RAM επέκταση του kipper2k πάνω στον 68000. Για να είμαι ειλικρινής προσπάθησα να την σταθεροποιήσω πλήρως χρησιμοποιώντας έναν αποστάτη και τις ανάλογες βίδες, αλλά αυτό είχε μάλλον το αντίθετο αποτέλεσμα καθώς "τραβούσε" την επέκταση από τη μία πλευρά με αποτέλεσμα να την ξεκουμπώνει. Αν υπήρχε η δυνατότητα να τοποθετήσω αποστάτη και βίδες και από την απέναντι πλευρά τότε θα μπορούσα να εξασφαλίσω σταθερό και παντώς καιρού "κούμπωμα" αλλά, μιας και δεν υπάρχει, απλά αφαίρεσα και τον πρώτο αποστάτη. Ακόμα κι έτσι, η επέκταση φαίνεται να κάθεται μια χαρά στη θέση της πάντως. Στη συνέχεια τοποθέτησα και την "νέα" ROM (Kickstart 3.1):\nΜετά ήταν η σειρά της επέκτασης μνήμης της chip RAM (1MB) η οποία όμως μπορούσε να τοποθετηθεί με τα chips να "κοιτάνε" είτε προς τα πάνω, είτε προς τα κάτω - και δεν είχα την παραμικρή ιδέα για το πώς θα έπρεπε να μπει! Τελικά, και με σαφέστατο τον κίνδυνο να τα κάψω όλα (!), την τοποθέτησα με τα chips από την πάνω πλευρά και άναψα την Amiga: δεν είδα κάποιον καπνό να βγαίνει ή κάτι αντίστοιχο, οπότε κατάλαβα ότι μάλλον... καλά πάμε! Και, όντως, μετά από μερικά δευτερόλεπτα είδα το Workbench! Έλεγχος στο "About" και..\nΝαι, την βλέπει την ROM! Εκτέλεση του showconfig και... ορίστε και οι επεκτάσεις μνήμης!\nΤέλεια λοιπόν, όλα δείχνουν να δουλεύουν σωστά! Λόγω καθαρά προσωπικής παραξενιάς και ιδιοτροπίας, ήθελα πριν κλείσω την Amiga να αφαιρέσω και την θωράκιση που βρισκόταν στην κάτω πλευρά του motherboard (η επάνω θωράκιση πρέπει να είχε "κάνει φτερά" από τα 90s!).\nΠάει κι αυτή! Τοποθέτησα καλού-κακού και τον σκληρό δίσκο μέσα σε ένα σακουλάκι για να αποφύγω κάποια ανεπιθύμητη επαφή με κάποιο μεταλλικό κομμάτι (όχι και η πλέον "επαγγελματική" λύση, αλλά λέμε τώρα...) και πλέον ήμουν έτοιμος για να ξανακλείσω την Amiga στο case της!\nΦυσικά, μετά από την όλη διαδικασία κάποια parts περίσσεψαν:\nΚαι πλεόν μπορώ να εγκαταστήσω όποια έκδοση του AmigaOS (Workbench, για τους πιο ηλικιωμένους!) θέλω:\nΕντάξει, θα κάνω το αναμενόμενο εννοείται, θα εγκαταστήσω το AmigaOS 3.1 πάνω από την εγκατάσταση του AmigaOS 2.05 που είχα ήδη φτιάξει...\nΜετά την ολοκλήρωση της εγκατάστασης και το απαραίτητο restart ένας γρήγορος έλεγχος για μνήμες και λειτουργικό (οι ρυθμίσεις μου διατηρήθηκαν όπως τις είχα από το OS 2.05):\nΌλα εντάξει! Αφού λοιπόν είμαστε στο σημείο που επιθυμούσαμε από hardware και λειτουργικό σύστημα, είμαστε έτοιμοι για να περάσουμε στο επόμενο σκέλος που δεν είναι άλλο από την δικτύωση! Όπως θα θυμάστε ίσως είχα προμηθευτεί από τον φίλο Vulture μια ασύρματη κάρτα δικτύου, οπότε...\nΑλλά ας τα αφήσουμε αυτά, καθώς τα δούμε βήμα-βήμα αναλυτικά στο επόμενο επεισόδιο!\nΑναρτήθηκε από Dony στις 8:45 π.μ.\nΕτικέτες η ιστορία μιας Amiga 600, amiga 600, kipper2k\nDiamantis 4 Απριλίου 2016 - 3:26 μ.μ.\n2 ερωτησουλες παρακαλω.\n- Γιατι αφαιρεσες την κατω θωρακιση?\n- Ο σκληρος δισκος δεν υπαρχει πιθανοτητα να υπερθερμανθει μεσα στο πλαστικο σακουλακι?\nDony 4 Απριλίου 2016 - 3:52 μ.μ.\nΩχ, τσαντίσαμε τον ιδιοκτήτη!\nΛοιπόν, τη θωράκιση την αφαίρεσα γιατί από τη μία είναι παντελώς άχρηστη - εκτός αν έχεις τρανζιστοράκι ΑΜ δίπλα! - και από την άλλη έχω κόψει τόσες φορές τα δάχτυλά μου σε θωρακίσεις Amiga που δεν θέλω ούτε να τις βλέπω! Εννοείται ότι την έχω φυλάξει κι αν κάποτε το αποφασίσουμε την ξαναβάζουμε...\nΟ δίσκος όχι, δεν κινδυνεύει από το σακουλάκι. Ειδικά στο AmigaOS που δεν δουλεύει ακατάπαυστα όπως στα Vista/Win 8 κλπ δεν έχει θέμα...\nDiamantis 4 Απριλίου 2016 - 7:42 μ.μ.\nΔεν τσαντιστηκα ρε καμενε! Σου εχω απολυτη εμπιστοσυνη στο θεμα τις Αμιγκουλας μου. Ηταν ειλικρινεις ερωτησεις :)\nDony 4 Απριλίου 2016 - 7:46 μ.μ.\nΟυφ! That was close! :-D\nGiorgos (scientist) 4 Απριλίου 2016 - 10:04 μ.μ.\nΠαναγιώτη, μου φαίνεται θα σου δώσω την Α1200 μου να πειραματιστείς ανάλογα :-)\nDony 5 Απριλίου 2016 - 9:21 π.μ.\nΧαχα! Σου περισσεύει κι εσένα η κάτω θωράκιση; :-)\nGiorgos (scientist) 5 Απριλίου 2016 - 9:40 μ.μ.\nΔεν την έχω ανοίξει ακόμα και δεν έχω ιδέα αν έχει θωράκιση κάτω, πάνω ή είναι γυμνή,\nDony 6 Απριλίου 2016 - 8:47 π.μ.\nΔεν την έχεις ανοίξει ακόμα; Wow! Τότε παίζει να έχει θωράκιση και πάνω και κάτω. Που δεν είναι κακό πράγμα εννοείται, απλά, την ώρα και τη στιγμή που θα αποφασίσεις να βάλεις (ή να αλλάξεις) δίσκο θα διαπιστώσεις ότι θα χάσεις 5-10 λεπτά παραπάνω απ' τη ζωή σου λόγω της ύπαρξής της...\nGiorgos (scientist) 9 Απριλίου 2016 - 2:39 μ.μ.\nΔεν την έχω ανοίξει εγώ! Μεταχειρισμένη την πήρα, βαμμένη μαύρη ήταν, έχει CF στο IDE, οπότε φαντάζομαι - κανονικά με εικόνες - τον προηγούμενο ιδιοκτήτη να ξηλώνει βίδες, καπάκια, καλωδιοταινίες κτλ.\nΤι θα βρω μέσα αν την ανοίξω είναι το θέμα :-)\nDony 10 Απριλίου 2016 - 9:02 π.μ.\nΕίναι μαύρη και με μαύρο πληκτρολόγιο; Αν ναι, είναι καλή φάση!\nGiorgos (scientist) 10 Απριλίου 2016 - 3:09 μ.μ.\nΜαύρη με κιτρινισμένο πληκτρολόγιο δυστυχώς. Άσε που το μαύρο θέλει ένα πέρασμα γιατί έχει αρπάξει.\nGiorgos (scientist) 10 Απριλίου 2016 - 3:06 μ.μ.


Άννα Αγγελοπούλου: Χιονάνθρωποι. Ένα ποίημα του Φώτη Αγγουλέ\nΑναρτήθηκε από Αννα Αγγελοπούλου στις 12:12 π.μ.\nRosa Mund 13 Ιανουαρίου 2017 - 10:46 π.μ.\nΜην τον πλησιάζετε.\nΑν του αγγίξετε το χέρι\nθ' αρχίσει να λιώνει.\nτου ανοίγει πληγή.\nΌχι πως δε σας αγαπά\nόλους εσάς με τα ζεστά τα χέρια\nμε τη θερμή καρδιά.\nΜα προτιμά να 'στε μακριά του.\nΑφήστε τον στην παγωνιά\nπου τον κρατά στη ζωή.\nΓιώργης Μανουσάκης, Χώροι αναπνοής, 1988\nΑννα Αγγελοπούλου 14 Ιανουαρίου 2017 - 1:37 μ.μ.\nΠολύ τρυφερό! Μια άλλη οπτική του χιονάνθρωπου. Σ' ευχαριστώ για ακόμη μια φορά που εμπλουτίζεις τις οπτικές των αναρτήσεων.